c: text/html

text:
Kasusastran Jawi Kunane minakadinipun wenten marupa parwa miwah kekawin. Parwa sane wenten ring Kasusastran Jawi Kuna inggih punika Adiparwa, Wirataparwa, Udyogaparwa, Bhismaparwa, Asramawasanaparwa, Mosalaparwa, Prasthanikaparwa, miwah Swargarohanaparwa. Parwa-parwa punika marupa gancaran, pangawitipun ngangge basa Sanskerta raris kagentosin antuk basa Jawi Kuna duk pajumenangan Prabhu Dharmawangsa Teguh (warsa 991 Masehi) ring Jawi Wetan. Gebogan parwane sujatinipun wenten 18 parwa, kawastanin Astadasaparwa utawi Mahabharata, inggih punika Adiparwa, Sabhaparwa, Wanaparwa, Wirataparwa, Udyogaparwa, Bhismaparwa, Dronaparwa, Karoaparwa, Salyaparwa, Sauptikaparwa, Striparwa, Santiparwa, Anusasanaparwa, Aswamedaparwa, Asramawasanaparwa, Mosalaparwa, Prasthinakaparwa, miwah Swargarohanaparwa.
Kekawin inggih punika karya sastra Jawi Kuna sane mawangun tembang, kaiket antuk wirama. Sang ngawi kekawin ketahipun ngangge pesengan Mpu, upami Mpu Sedah, Mpu Panuluh, Mpu Tantular, Mpu Tanakung, Mpu Dharmaja miwah sane siosan. Kekawin Ramayana rauh mangkin kabaos kekawin sane pinih tua, yadiastun durung kapastika warsane duk kekawin punika kekawi. Para sujana Baline maosang kekawin Ramayana punika kekawin olih Mpu Yogiswara duk warsa 1016 Saka (1094 Masehi). Pengawi-pengawi siosan minakadi :
- Mpu Kanwa ngawi kekawin Arjunawiwaha
- Mpu Sedah miwah Mpu Panuluh ngawi kekawin Bharatayuddha
- Mpu Panuluh preragan ngawi kekawi Hariwangsa miwah Gatotkacasraya
- Mpu Dharmaja ngawi kekawin Semarandhana
- Mpu Monaguna ngawi kekawin Sumanasantaka
- Mpu Triguna ngawi kekawin Kresnayana
- Mpu Tantular ngawi kekawin Arjunawijaya miwah Sutasoma
- Mpu Prapanca ngawi kekawin Negarakertagama
- Mpu Tanakung ngawi kekawin Siwaratrikalpa utawi Lubdhaka miwah Wrettasancaya
Pungkuran ring Bali akeh kekawin karya-karya sastra Jawi Kuna, makadi olih Dang Hyang Nirartha. Kekawin Idane makadinipun kekawin Dhannasunya, Anang Nirartha, Mayadanawantaka. Siosan ring kekawin Ida taler ngawi karya sastra kidung miwah sane siosan. Pangawi karya sastra Jawi Kuna sane pinih ungkur inggih punika Ida Padanda Made Sidemen, sane ngawi ri pantaraning warsa 1938 - 1948 Masehi. Kekawin Idane makadi kekawin Cayadijaya, Kalpha Sanghara, Candra Bhairawa, Siwagama (marupa gancaran), kidung Pisaca Prakarana miwah makeh malih.
Sajeroning kapustakan Jawi Kuna taler kakeniang cakepan-cakepan marupa tutur, tattwa, purana miwah sane siosan. Cakepan-cakepan punika upami Brahmandapurana, Bhuwanakosa, Wrehaspatitattwa, Ganapatitattwa, Slokantara, Sarasamuscaya miwah sane siosan.(*bb/kstr)

robotstxt: allowed

filter: keep


text:
Sang Prabu Singa nyambran dina mlajahin tutur kadarman nginutin solah Sang Nandakane sadina-dina mamukti padang, suud mamati-mati, suud mamangsa daging. Dening keto keweh sawatek asune, krana tusing bisa neda padang, ambengan muah don-donan. Ditu lantas paum di batan kayu kalikukune.
I Tatit ngraos teken I Patih Sambada, nerangang panjake pada kasengsaran, berag aking. Masaut Patih Sambada sada kenyem, " ih, ento cai pada makejang, yan kapineh baan I dewek, pasawitran Ida Prabu Singa teken Sang Nandaka tusing adung. Krana bina paksa len kapti, artinne len soroh len tetujone. Jani dewek ngalih daya upaya apang Prabu Singa palas teken Sang Nandaka. "Mara keto lega pesan keneh asune makejang, lantas paumane maluaran.
Nemonin dewasa melah, I Sambamda nyilib nangkil ring Sang Nandaka, ane sedek masayuban di beten kayu bingine. I Sambada ngenggalang nyumbah lantas matur. "Inggih Ratu Pranda mungguing kabecekin pasawitran I ratu ring Sang Prabu Singa nenten nyandang baosang. Sakewenten ampurayang pisan, sane mangking Sang Prabu Singa nyesel raga, antuk kadropon makanti ring I ratu. Ida wantah eling ring raga nilar sesanan ratun buron. Ida ngandika sapuniki, "jani awake tau teken unduk I Lembu, tingkahne corah mapi-mapi sadu. Yadiapin I Lembu matanduk nyanyap, awakne gede, sing keweh awake, ngalap kapatianne".
Keto aturne I Sambada ngadu ada, lantas ia mapamit. Tan kacritayang di jalan, I Sambada suba tangkil teken Sang Singa, nyumbah-nyumbah matur, "Inggih, Ratu Sri Mregapati, titiang nunas ampura! Titiang polih tangkil ring Sang Nandaka. Dane maosang dahat singsal pamargin cokor I Dewane. "sapunike pangandikan dane, "cai Sambada, bapa nuturin cai, buat jelen laksana singane. Tusing pesan ia ngelah idep kapiwelasan, kabatek baan lobanne kaliwat. Punika patut kayunin I Ratu, sampunang I Ratu tleman! Gelisang pegatang pasawitran I Ratune ring I Nandaka. "Sang Prabu Singa kipak-kipek sarwi mapineh-pineh, "tanpa guna tresnan deweke teken I Nandaka! Jani mula sewayan deweke masiat nglawan Nandaka".
Sang Prabu Singa lantas bangun, gegancangan majalan kairing baan I Sambada, I Nohan, I Tatit muah asune makejang, nuju tongos Sang Nandakane.
Sesubane neked di arepan Sang Nandakane. Sang Prabu Singa ngelur ngajengit, tumuli nyagrep baong Sang Nandakane, getihne muncrat. Sang Nandakane ngawales nyenggot, beten lambung Sang Prabu Singane. Pamuputne makadadua ngemasin, pada purusa di payudan.
Nah, tangarin pesan pisunane, krana pisunane manganan teken pedang, sida nguugang pasawitran, kulawarga, banjar muah desa.(*bb/stb)
Kaketus saking :
* Buku Pupulan Satua Bali


text:
Inggih ida dane sareng sami pamekas ring panureksa sane dahat kusumayang titiang, para pamilet lomba pidarta Basa Bali sawewidangan kota Gianyar, saha para sisya, utawi para yowana sane prasida nyarengin pamargin pacentokan ring tepengan mangkin sane banget tresna sihin titiang. Sadurung titiang nglanturang matur amatra, pinih riin ngiring sareng-sareng ngastiti bakti ring IDA SANG HYANG WIDHI WASA, mogi-mogi sangkaning sih pasuecan lan asung kerta waranugrahan ida prasida titiang ngiring ida dane sareng sami gumanti satata ngamanggehang karahayuan, karahajengan, tur titiang prasida taler ngamolihang sidaning don.
Ring tepenganne utawi galah sane becik puniki, ritatkala nyarengin lomba pidarta Basa Bali puniki, lugrayang titiang matur amatra, marupa pidarta sane mamurda “Wiweka Matetimbang Becik Lan Patut Ngruruh Kajagadhitan”.
Ida dane sareng sami sane wangiang titiang, mawit murda punika, tincapang titiang mangkin sapunapi parilaksanan manusane sakadi titiang utawi ida dane ninutin pamargin ring sajeroning kahuripan puniki jagi nyujur sane kawastanin jagadhita.
Pinaka pangawit wenten ketus titiang saking karya sastra, sane marupa gaguritan sane mamurda “Geguritan Nengah Jimbaran”. Yening rerehang untengnyane saking daging geguritan punika, ida sang rakawi sampun ngawikanin tur sampun taler misaratang ring sang sane jagi ngwacen geguat tangan idane, mangda ring sajeroning iraga ngamargiang drama kehidupan serahina wengi punika, nenten dados lipia tur ngutang pepineh sarahina-hina ring sajeroning tetimbang sane kawastanin wiweka. Punika yening iraga kayun satata kasengguh manusa. Mawinan,
Manusa punika ngaran manu,
Napi punika Manu? Nenten lian wantah sang sane satata nasarin kahuripannyane antuk dasar papineh, punika wantah I manusa.
Manusa ngaran manawa,
Napi punika manawa? nenten lian wantah dasar hukum i manusane ngrereh tetimbang becik lan patut, sane kadasarin antuk tetindakan hukum manawa, sida riwekasan nepasin wicara nyujur karahyuan.
Manawa ngaran Danawa,
Yening sampun kahuripan puniki kadasarin antuk manawa, mangdane sida dados sane kawastanin manusa danawa, manusa sane maduwe parilaksana sakadi para dewatane.
Inggih ida dane sane kusumayang titiang, yening selehang tur waliang titiang malih, napi mawinan kadasarin kahuripan iragane antuk wiweka? riantukan iraga pinaka manusa satata ngamangguhang sangsaya, nenten teteg ring pakayunan, satata ibuk, tur jejeh ring sajeroning pikobet. Sawiakti asapunika, saking sangsayane pnika mangda iraga lali, nenten ngaenang jengah mikayunang nincapang dwek, satata nngutang-ngutang raos, nguyutang padewekan sareng anak tiosan. Yening kari asapunika, pastika napi sane jagi kajujuh nenten prasida kapanggihin, riantukan iraga kantun kakuub sareng sane kawastanin ahangkara, yening nika nenten sida kaeret ring sajeroning manah, punika sane jagi ngrebeda pinaka iblis sane satata makrana ibuk ring sajeroning kayun, wicara, lan parilaksana.
Inggih ida dane sane kusumayang titiang, sadurung titiang muputang atur, ngiring ja iraga sareng-sareng saking mangkin nincapang guna widya kaweruhan soanng-soang utamanyane uning ring padewekan, satata ngeret indria tur kukuh lan lascarya ngamargiang kahuripan, tur nenten lali bhakti ring para leluhur miwah Hyang Widhi, mandane iraga satata ngamangguhang karahayuan sekala-niskala, nenten kirang pangan lan sandang.
Inggih wantah asapunika prasida antuk titiang matur amatra, manawita wenten sane tan manut ring arsa, sakadi unjuk lungsur, anggah ungguhing basa, titiang nunas geng rena sinampura. Untatin titiang antuk parama shanti,
Om shantih shantih shantih Om.


text:
Senin, 07 Mei 2012
PARIBASA BALI
BASITHA PARIBASA BALI
Basitha Paribasa inggih punika basa rerasmen wiadin panglengut basa. Kanggen panglengut basa sajeroning mabebaosan kalih magegonjakan, sajeroning basa pakraman wiadin basa pasawitrayan. Seosan ring punika, Sang Kawi sane sampun wibuhing Basa Basitha, tan mari ngunggahang Basitha Paribasa puniki, sakadi Uperenga miwah Pralambang, sane makardi lengut kakawian punika. Sane ngranjing Basitha Paribasa minakadi ; Sipta, Peparikan,Sasemon, Sesimbing, Raos Ngempelin, Cecangkitan, Pepindan, Sesonggan, Cecangkriman, Cecimpedan, Wewangsalan, Sloka, Sesawangan, Sesenggakan, lan Bebladbadan.
Puniki wenten makudang-kudang imba paribasa Bali punika minakadinnya :
Sipta (Pertanda)
Sipta puniki wangsit wiadin ciri-ciri sekala miwah niskala, becik wiadin kaon, sane wenten arti kalih suksmanipun. Sipta puniki kawedarang antuk barang sane wenten ring jagate, buron miwah pripen kalih polah. Ring asapunapine taler wenten saking bawan jagat alih ring pakahyunan, upami :
1. Yening wenten bintang kukus kanten ring langite kangin, punika kocap sipta (pertanda) kaon.
2. Yening wenten buron alasan makadi kidang, manjangan ngranjing ka desa, punika kicap sipta kaon.
3. Yening paksi culik-culik masuara kala wengi, nenten kasaurin olih i tuhu-tuhu, punika kocap sipta (praciri) kaon.
Peparikan (Pantun)
Peparikan pateh sakadi Wewangsalan, kewanten binanipun wewangsalan punika wantah kalih palet (carik), yening peparikan kawangun antuk petang palet dados apada (satu bait), taler mawirama miwah mapurwakanti. Peparikan puniki taler sakadi sasimbing indik kahanan kalih polah janma, kawangun antuk lengkara petang carik dados apada (satu bait). Lengkarane sane riinan kalih carik dados "sampiran", lengkarane pungkuran sane kalih carik dados arti sejatine, saha mawirama purwakanti, (a-b, a-b). Purwakanti punika wenten tatiga, luiripun: Purwakanti sastra, Purwakanti basa, Purwakanti suara, sakadi:
a Purwakanti sastra
Doyan liang ngandong kanji (a)
depang tiang ngaba pitu (b)
yan tiang ngelong janji (a)
apang tiang kena tantu. (b)
b Purwakanti basa
Meli gabus duang kranjang
lamben bodag sing ngenyakin
yadin bagus mata kranjang
enyen kodag mangenyakin.
c Purwakanti suara
Dengdenge kurma lua
jaene ditu plapahin
adeng-adeng magama tua
gaene malu plajahin.
inggih wantah asapunika dumun prasida aturang tityang, benjang pungkuran yening polih galah malih aturang tityang imba-imba paribasa Bali sane lianan, mogi wenten pikenohipun. sane sampun ngranjing mriki durus komen utawi like ring sajeroning post sane sampun katurang. suksma....^_^...
Langganan: Poskan Komentar (Atom)


text:
Lontar Pawangunan Kahyangan
Lontar Druwen : Griya Batur, Têgalcangkring, Negara
Murda : Pawangunan Kahyangan
Akeh Kaca : 45
Panjang Lontar : 25,5 cm
Lumbang : 3 cm
1b. Ong Awignamastunamasidhêm. Nihanta rêngên pitutur Bhatari Dhurgha, Sri Aji Jaya Sunu, karanê añenêng ratu ring Bali, satahun pêjah têkeng sêntana pratisêntana, yahetu Sri Jaya Kasunu, andewasraya ring ganda mayu, mojar Bhatari Sacci, Ai Sri Jaya Kasunu, paran sadyane, sumawur Sri Jaya Kasunu, pakulun anêda lugraha, uriping añênêng ratu ring Bali, muah swastaning wadwa sadaya, Ai Jaya Kasunu, hetu sira añênêng ratu sataun pêjah, têkeng pratisêntana muang wadwa sira pêjah, katadah...
2a. denirang Sang Kala Têlu ring Dunggulan, durung sinawur, yahetuning añênêng ratu pêjah têkeng sêntana pratisêntana mwang wadwa pêjah. Katibanan mrana dening kahyangan kabuyutan, pangastawan rusak rug kabeh, dening tan hana baktyang ring dewa, ring Busakih, ring Batur, ring Batukau, muah ring sata molah ring Bali, muah tan hana ayoga sêmadhi, angupakara angayu-hayu ring Busakih, nangkên ngataun, ring sasih, ka, 4, ring dina, Sa, U, pilih tunggil, wkasing wêkas, yan hana sangara luirnya desa...
2b. hnur, matmahan, udan awu, pêtêng pwa, wnang ngekadasaludra ring Busakih, muah ikang loka kadi arêp, muah tawur ring sgara, mañcasanak, nistha madya uttama, nangkên sasih ka, 6, 7, 8, wnang silih tunggil maka panangluk mrana muang gring tumpur, mangkana ling Bhatari Sacci, anuwun Sri Aji Jaya Kasunu. Muah Sri Aji tatkala nangkên sasih ka 9, wênang ngadêgang dewa sami, turun lunga malalasti, ring tpi siringing samudra ring , tileming, sasih, kasanga, muang mapasang caru mañcasanak, manut paidêran...
3a. tur ñunya desa sawêngi, tutug 6 taun, wnang mañcawalikrama, makêbo 5, sami pada winangun urip, ring catuspatta pempatan agung, nanging pada ngadêgang sanggar tawang, 5, mañca desa, sami pada, 5, angilangakna salwiring lêtêhe, yan hana wwang apakramane, salwire, mangde panjang yusanira Sang Ratu Bali, mangkana naku aji, anumatta Sri Aji Jaya Kasunu, hanaku gring Aji Jaya Kasunu, konên wadwanira swang, aminggung sañjata, nangkên dina, Co, Sa., wara Kuningan...
3b. sahi gêlar widhiwidhana, mwang winastu dening brahmana, dening mangkana, hapan pawêtuning kala saking pasupatti, atapa mangaji, muang tan kasurud dening guna, muang papanganan, kewalya haywa manganggen wwang apakrimi, mangkana kramaning wwang muang ta kita naśu, kita mabayakala, tkaning wadwanira swang, ring Kala Têlu ring Dunggulan, ring dina Anggara wage, saha mantrinira swang, pagêhakna dening Sri Jaya Kasunu, asing ñênêng ratu ring Majapahit kê Bali rumuhun, tkaning mangke, ha...
4a. ywa kalalen, ala gêng sanghyang urip palanya. Iti tingkahing sasayut Kala Tiga ring Dunggulan, luirnya, dangdangan, 1., sêga pnêk, 5., iwaknya jajatah, 5., katih, gagêcok rumbah gile, sasak mêntah, pencok kacang ijo, amêl-amêl, iwak sami inujen wakul, gangan nasi makwali, gênah acaru ring têngahing natar, sambat sang bhuta nadah,
mantra: Ong Kaki Bragalungan, Bhatara Kala, Bhatara Jabung, Bhatara Kala Nungkurat, Sang Kala Enjer, Sang Ya...
4b. maraja, Kaki Sang Kala nadah-nadah, sampun denira nadah pun anu, hapan pun anu sanak ira, nanging karoron kalawan kita, sun anut asih asanak lawan kita, sira asih asanak ring pun anu, pun anu wruh ring rupa warnnanira, tan kuning tan irêng, sdêng bang bang awak adêg ira tan randap tan luwur, sdêng apasagi, romanira tan akas tanêlêmes, sdêng kumambang waru, sampun denira anadah, ra pun anu, balikakên sira angluwarana sakuwehing lara...
5a. roganipun, papa klesa sangut sangkala, ndan upadrawa, ujar ala iwen ala, asung anugraha rahayu, urip waras, dirghayusa paripurnna, tguh timbul bujana kulit, akulit tamaga awalung wêsi, ahotot kawat, luputa lara wighna, luputa ring pañca kala, luputa ring jaramranna, wastu de kadi pangraksanireng Sri Aji Kasunu, mangkana pangraksanira pun aku raksanênisaba paranipun aku, ring esuk lawan sore, ra-...
5b. hina kalawan wêngi, Ong Namasiwaya yanamah.
Dewataning carun Kala Tigga ring Dunggulan, nawur caruning sarira, ring dina kocaping arêp, tngah ta bnêr, denaglis ajihimmi, long ikang rawi kapañcimma, tan prasida tawure ring sira, muang Sang Kala Tiga buat mighna, anmuambêk kroddha, sanak putra arêp matukar ring samanya, salah rupa, salah ujar, hanmu kroddha amêndak ala, pinasut ujar tan rahayu, ala dahat ting nmu nya, elingakna aji tan pinawur, sang sinawur...
6a. pira kunang laminya, Sri Aji Jaya Kasunu, amuktya ring Bali rajya, 330 tahun warsa yusanya, dening sira nitis kadi kocaping arêp, yan nora tinawur ala buminira ngamêngkwang Bali, andap yusanira, 50 tahun yusanira, tur pjah muah alah desanira dening musuh, tan pêgat angarêpakên musuh, slah ulah, salah tarka, sang bahkti katon corah, sang sadhu dharma katon rusit, wong rusit katon dharma, wong menak dadi sor, wong sor dadi lwih, ca...
6b. tur yoggha rug ikang rat, muang solahing jadma tan kadi kuna-kuna, muang kawisesaning sarwa sañjata ilang, mulih eng samudra, sang ratu Bali rajya, arêpakna ayuning buwana rwa, ta gawe yadña ring Busakih, Ngeka Dasa Rudra kadi kocaping arêp, mangde mulih satêngah warsa, yusaning bhwana rwa, yan sampun mangkana, 150, yusan warsaning bhwana rwa, muah sakadi nguni, tan hana alanya, ya nhêr tan tinaur, hana muah sangara mabuwat, kumbang tang bhwana rwa, munggwing prakêmpa sor, hana...
7a. gunung rubuh, matmahan awu, udan watu muang lêbu pralaya dening angin, sgara mumbul, angili ring bhwana, wighnanya ring loka, ya hana suryya hanaru lawan ulan, norananumer sapuluh tahun, muang tan pantara ktug, lindhu tan ngatahun, ping 2, 3, 4, 5, 6, 7, 8, 9, 10, 11, 12, 13, 14, 15, muang tan kêna winilang, tngêr tan kadi kuna-kuna, muang catur jadma ika, paddha tan wruh asanak akadang, tan surud angawe gosananya twadi, runtik asanak, yan mangkana tan angapti sapta rajya, rug ti ...
7b. kang rat, skadi rugganikang Dwarawati nguni, mangkana nakku Sri Jaya Kasunu, de prayatna sira, angêmit ikang loka, masa tan urung , yan sampun kang kocaping arêp, de prayatna, mapulih ring para Bhujangga, sang wruh ring sarasaning aji, muang dumiksa bhwana, yan tkaning samangkana, hana ta brahmana mighnaning sahindiri ring rajya, yan sampun tinawur, pada skadi kocaping arêp, sang brahmana uttama dharma, sang prabu dharma tuhuwesya ratu dharma sadhu, sudra dharma ririh, tan alah dening musuh, mulih kasdyaning rat, ma...
8a. ngkana panugrahan Bhatari Sacci, ring Sri Aji Jaya Kasunu, muah ta kita Sri Jaya Kasunu, sampurnna ikang rat, konan padesa-desa, sapa dewa ari, mangawe pangadêg gandewa, nanging sane wênang angge, sane tan wênang ingangge dening sudra, sapa dewa aranya, pañca dewata, nawa dewatta, ika sudra tan wênang, wênang sang ratu ngangge, sang brahmana kawênang ngangge, arêpaning arccha ika, yan marupa Iswara Guru, wnang ring pamrajan, pawijilan, marupa Brahma ring kawitan wênang, ...
8b. marupa Mahadewa, wnang anggen ring Busakih, yan ring pusêh muah ring desa, ring lumbung, marupa Wisnu, ring lun êmpêlan, ring Ulun Danu, ring taman, marupa Siwa ring paryangan, ring gunung sahananya ring dewa hana ring gunung, muang ri pawitaning bumi. Muang kramaning ngawe arccha, pangadêgan dewa, kang uttama, nya, saha gêlar uttama, saha widhi arcana, ajuman putih kuning, saha dhaksina, canang buratwangi, lêngawangi, muang sasantun, kang uttama manut paidêran, yan marupa Iswara, 5.000, yan marupa Brahma 1.000,...
9a. yan marupa Mahadewa 7.000, yan marupa Wisnu 4.000, yan marupa Siwa 8.000, maduluran tanggu , 500, 100, 700, 400, 800, ikang uttama, muang rantasan saparadêg, kang artha madya, 1.700, nistha 700, pratingkah kadi arêp, pêdagingannya kang uttama, ring murdha mirah sakotamanya, êmas madya padmi, masurat pañca dewaksara, liyan sakerika saka wênang, ring sampun pupute raris mêndak makti jauman, nistha madya uttama, kang uttama jaumannya, 80 dulang, muang wastra saparadêg...
9b. sasantun artha kang kocaping arêp, ngawa sahunen dewa, muang rajang renteng, tatabuhan saolihe wênang, maduluran suci asoroh, pêras, benang atukêl, muang palinggih arccane anggen kayang wêkas, artha wadon sagnêpe, 200, muang patarakna mêdaging pripih êmas, slaka, têmaga, sarim, sahanane wênang, mangda masurat pancaksara, muang pdagingan, rêrêmon, maswi, sintok, jêbugarum, pulasai, lungid, cêngkeh, phala, purnnajiwa, majake...
10a. pangasti, tbêl, tulak, krimmi, olih ratu, grananging puspa, salwir kasinanggah suksma, haywa ngangge rari-rariplawannya lungsir wênang. Muah ta kita arêp kasidaksa pinaksanira, sajadma ring loka, de pagêhakna krama ngastiti dewa, angatur bhakti, wali ring payangan dewa kabeh, mangde dhirghayusa, wali ring dalêm setra, tatkala sasih ka sanga, nmu Anggara Kliwon, silih tunggil sasih, ka 3, nmu Anggara Kliwon. Ring sgara sasih ka 4, nmu Buda Kliwon, ring de...
10b. sa ring lumbung, ring sasih, 4, nmu Buda Wage. Ring pusêh, ring sasih, ka 5, nmu Buda Umanis. Ring pawijilan muang ring sad kayangan, ring sasih ka 10, nmu, purnama. Ring uluning êmpêlan, muang ring pangulun gumi, talêr ring sasih ka 10, nmu purnaman yan ring sasih ka 8., masambang smadi dewa hayu. Lyan saking ringka, tan wênang anggen mahayu dewa, ala kajar kanya, tan amanggih sadhu rahayu.
Nyan tingkahing ngawe arcca pralinggan widhi, haywa nganggen pagawen sudra jadma, wit wiwruha, tan ke...
11a. dêp dugga, sama ta sang pandhita wnang agawe, yan tan pandhita walaka, kang brahmana wnang, hapan sang brahmana pandhita ngarcana dewa kabeh, muang angeka bhuta dewa, kramana akarya luire, daksina, gung artha, 1.700, bras acatu, klapa 1, rangga 1, kacang komak, antiganing itik 1, pras ajuman. Wkasan ring sampune puput, ring ngambile, majauman, kang uttama 60 dulang, madyanya 30 dulang, nistha 15 dulang. Arcca ika mesi mirah ring murddha, podi ...
11b. wênang, pras suci asoroh, makadi sasantun agêng, arthanya kang uttama 4.000, kang madya 1.700, kang nistha 700. Ring rantasan sapradêg, sami lêlêb ring sang makarya, saparikrama mêndak dewa. Mantran ngawe arcca muang mêndêm pedagingan meru, iki wênang,
mantra: Ong Sang Hyang Ibu Prêtiwi Jati, makadi Sang Hyang Aditya Candra, Lintang Tranggana, makadi Sang Hyang Panca Dewata, Sang Hyang Nawa Dewata, hulun anêda krêttha nugraha, ring padha Sira Pukulun, manusanira angadêgakêna wawangunan, arcca...
12a. meru, arcanya pahyang-hyang nira Sang Hyang Sandhya, maka uluning janapadha, Ong Sang Bang Tang Ang Ing Nang Mang Sing Wang Yang.
Iki tingkahe tan wênang diniksan, luirnya cedhangga karma, kuciangga, ngaran uta, tuli, cungih, btêg, gondong, sêgêk, nengkur, dyêg,, bingkih, sengkok, kepek, busung, kurangan, blang anisih, perot, cundhang warang, mabiklok, beseh, gudis kores, lêbihan, cantula ring guru wisesa, muang ri wara...
12b. sdaka, loga angkara, drênggi ring wwang sma jadma, mrêsa ring ujar, salwiring ulah dursila, yeka tan wênang mrêtista jagat, kewala ring angga. Yan sang wiku samangkana, pati ta sira, yan arêp istri katragan, ngaran, sor saking pantên, wenang prayascitta, yan pantên tan wênang prayascitta, hapan tan hana prayascitta pantên, mangkana linging widhi sasana.
Nyan tingkahing angwangun kayangan, naragan, nistha, madya, uttama, laswiring asthnanan dewa yan wawu ngwangun.
13a. kayangan ika wênag kadi upakara ucaping tastra iki, wênang macaru rumuhun, tingkahing caru, nistha madya uttama. Caru, ngaran, cara, ngaran bakit, yan angganing manusa. Wus macaru wênang mlaspasin. Mlaspasin yang angganing manusa, ngaran, ngwijilang, hapan sampun srêgêp. Wus mlaspasin wênang mapapêndêman, yan angganing manusa, ngaran, ngêntosin letuhe. Wus mapêndêman, wênang mêlis, kiis, makiis, yan angganing manusa, ngaran, brêsih pinastika. Wus kaiis...
13b. wênang bhuta yadnya, yan angganing manusa ngaran, sarwa sakti. Wus ambhuta yadnya, wênang makbat daun, makbat daun yan angganing manusa mawastra bhusana saha srêgêp. Wus makbat daun, wênang mangun ayu, manguin ayu, yan angganing manusa ngaran, mabrêsih pinastika nirmala. Wus mangun ayu wênang ngêntêg linggih, yan angganing manusa sampun malinggih ring paryangan, salwire, wus mangêntêg linggih wênang mangingkup, mangingkup yan angganing manusa ngaran, manguningang ring sarwa saksi, cihnaning sampun malungguh...
14a. ring sanggahe. Iki karya mapramangke, sapisan, ngaran, munggguh tan wênang wuhin, kadi linging satra iki, yanya tan prêsidha karya ika kewêtakna, dening nora têtêp, saupapalin dewa. Mangkana kramanya, yan angwangun karyangan, yan wus mangkana, wênang makarya mañênukin, mañnukin, yan angganing manusa ngaran, matigang sasihin, masambutan, ngaran 10. Wus mangkana wênang malêmêkin, yan angganing manusa ngaran, maodalan, maptik ngutangin rambut, nêlasang lêtuhe saking pawijilannya, 11. Wus ngalêmê...
14b. kin, wênang mangbêkin, ngêbêkin, yan angganing manusa ngaran, manutug dhuwur, mapandhêh ika wênang nêlasang lêtêhe saking pawijilan, juggha, ngaran, 12. Mangkana kramaning upapalining dewa, yan arêp ngwangun kayangan, haywa na murug sang pandhita muang sang ratu, manitis kai ucaping sastra iki.
Iki sastra niti sastra ngaran, saking panugrahan Sang Hyang Mahadewa, jumnêng ring Toklangkir, angawit angwangun kayangan ring Bali, kayang ika nistha madya uttama, yan tan kadi ucaping sastra iki, dudhu mraga kayangan, mawak bhuta kubandha,...
15a. ika ngawe gêring sasab mrana, gêring kadadak, gagalur, wahara, wyari, lawan sanak amisan, tan pêgat angawe pakewuh, sang ngadwe kayangan ika, dening nora têtêp skadi ucaping sastra, panugrahan Sang Hyang Mahadewa, malingga ring Gunung Agung, Iki dewa tatwa ngaran, 13.,
Nyan tingkhaing cuntaka, ngaran, kawruhakna de sang pandhita, sêngkêrnya yan sang brahmana putus, 5, cuntakanya. Yanya brahmana ulaka, 10 cuntakanya, yaning satrya 12 cuntakanya, yaning wesya 15...
15b. dina cuntakanya, yaning sudra 30 dina cuntakanya, tlas tingklahing cuntakanya.
Nyan tingkahing amrêteka sawa, ñuntakain, sêngkêrnya kawruhakna, pangambahe wawu makarya sasanganan, pangawitnya wawu ngalih desa, dinanya, iputra sasana mangkana kramanya, sang putra bhakti ring rammarenna, hapan gawe sariranira, yan hana wong nganutin patut kramaning sastra putra sasanna, iki, yeki putra, ngaran, yan hana wwang tan manut ring putra sasananitinya, langgana ring sang rammarenna, amisesa dwe sang ...
16a. rammarenna, ngaran, amisesaakên awak, tatan tatwa ring rammarenna, makadinya ring sang guru rupaka, yan hana kramaning putra mangkana, dudhu putra ngaranya, pada lawan pursya ika, ika purisya duk angeka ring jro wêtêngnya, hala samulês denya aweh rasa, aweh lara ring ibunya, mtu sang wawwa ya tahi, ndi kang mawak tahi, ulahnya langganna ring ramarenanya, pada gilê tumon ika, mangkana kramaning putra, kang tan anut ring niti sila,...
16b. kramaning putra sasanna, pinadakna lawan tahi, tur agung papanya, kadyagni prapti papanya, panglêpasan nunas ring sang pandhita, paripurnna mrêswargi, idhêp sang karahyun, wêruh sang hyang atma prapti sêntana hnis ring martya loka, sumidya pratisêntana, nak ira amangguh rahayu, ring martya loka, muah yan murug pamatuting sakti putra sasanna iki, yan pêjah rammarenanya wêkasan, yadyan kauyu-uyu upakara gêng, ping ...
17a. siyu sira nêmbah, tan prasidha utange ring rammarenanya, binalik akênenira Bhatara Yama, yan sira pjah, rinante ring kêpuh randhu, ring têgal wirajênggala, sêpi satus taun kêpanêsan, tur ginitik dening gadha wsi, rêcêm awaknya, manangis angêntakntak, mangkana kramanya jadma lênggana, amuta-muta ramarennanya, hapan sang rammarenna hana di agni sariranira, kang saking bapa asung rasa, kang saking ibu asung pa...
17b. dha ngawa, samangkana karane agung utange, ring sang rammarenna, utang carik têgal, papayonan, tanêm tuwuh, salwiring tatanduning tatêmuan, sang putra sira muponin, pidagingan punika , wit tanah carik ika, muah puñan tanêm tuwuh ika, sakaluiring tantanduraning karang, sang rammarenna juga kari amisesa, yan sampun moksah, sang rammarenna, sira juga dewes, hapan sang ramarenna agawe sariranira, yeka agung utange ring sang rammarenna, satsat dalêming sa...
18a. mudra, ya luhuring akasa, sameru gêngnya, utange ring sang rammerenna, dyastu moksah sang rammarenna. Yaning tan pracura ring sang rammarenna, pakirtin bhakti dharma, anut ring sastra putra sasana, bagya kapanggih katmuning putu buyutnya. Yadyan bubur piratha, hana dahar kasturing juga, muang tirtha panglawas ring sang pandhita, prama suka sang moktaheng ragga.
Nyan tingkahing wong desa makerti ring payyangan, saking niti tattwaning dewa tatwa, wnang ngka pagêhang dening wong desa, pamaksan, ma...
18b. ka anggen awig-awig, ring pura-pura, sane ngaran wikrama, siwadharmma tirtha, luire, tri ngaran tatiga, wikrama ngaran tingkah, siwa ngaran mañiwi, dharma ngaran widhi, tirtha ngaran antuk tirtha, krana ya ning makarya babantênan, patut tirthain dumun, antuk tirthan ida sang pandhita, manglesang lêtêh lakar bantên punika, apa luire, sane mawasta lêtêh, kalangkahan dening anjing muang jadma, kaibêran dening ayam, kawlaktikan dening wdakamueng romma, kañcêbcêb dening wong rare, muah tumbasan ring pasar, kaha...
19a. dol dening wong campur. Malih ring matandinge, ring bantên punika polih ngopak tur mamisuh, punika sane mawasta bantên lêtêh, patut tunasang tirtha ka griya ring sang pandhita, tirthain dumun antuk tirtha pabrêsihan panglukatan. Wus matirtha raris aturang ring widhi. Sapunika sane mawasta gamma tirtha. Salwiring babantên yan tan matirtha pkaryan sang pandhita putus, tan katampi, yadyan caru salwiring caru, satmaka manundung dewa muang bhuta, thêr bantên punika mangundang sarwa dêngên, muang leyak, pada kon magawe gring,
19b. tan pêgat sang maduwe bantên punika, mangundang wyadi, malih yaning wentên, jadma têdun ngaku aku dewa pangalokke, wênang pintonin antuk bahan kawu, kapangkonin tangan karo, sakinang suwenya, nanging maduluran bantên ring aji pura ika, yan tan tumamah gênine ring ya, tuhu dewa malingga ring ya, yan tumamah gênine ring ya, wênang katibanin dhandha, mañêpuh kayangan ika. Malih yan wentên jadma wadon angrajaswala, panganggene sarwa añar, ngaturang bantên mañaruwang, dadi wong liyan wruh ring rajaswalanya, wong wruh ika tan upeksa...
20a. ring kêlian pura, wênang katibanên dosa jadma ika, makakalih pada wijinan, gung artha 1.700, tur ngaturang pañêpuhan ring kayangan ika. Malih yan wentên jadma nêdunang pangadêgan dewa, arcca, ya di daksina salwiring pula-paline ring gêdong, yan tan saking pakon i pamangku, tka wênang jadma ika dosa, ngaturang sasapuh mañca kêlud, muang prayascitta luih, lancang jadma ika, ngaran, krana angungkulin srênggi. Malih yan wentên jadma kari cuntakanya buat pjah, hetang cuntakanya, yaning ming ro, ming tiga,...
20b. saking wadon, 12, dina cuntakanya, yan prênah misaning kalih ming tiga saking purusa, 27 cuntakanya, yaning di banjar, 3 cuntakanya. Malih pamangku tan kêneng cuntakaning wong liyan, nanging sampunang i pamangku majênukan, yaning marêp cuntakanya, 7 dina. Ring puput 7 dina wênang i pamangku prayascitta. Yan wentên prênah siwanya sedha, wênang i pamangku cuntaka, 12 dina, talêr i pamangku prayascitta, yaning durung puput sêngkêre kadi kocaping nga...
21a. rêp. Yan mamurug ngaturang bantên ka pura, wênang dandha, gung artha, 1.800, rawuhing ngaturang pañêpuhan ring pura punika, malih yan wentên jadma edan, sampun kacirian jadma punika buduh, tan wênang jadma punika wehin ka pura, wnang imaksan saking maksi nulakang jadma edan punika, yan tan harêp matulak, wênang bastanên tur bakta ulihang ring sang ngadruwe jadma ika, tka wênang i pamaksan ngaturang prayascitta, kang ngadruwe jadma edan wnang dosa, gung artha 1.500. Malih yan wen...
21b. tên jadma mamaling padruwen widhi, sane magênah ring karang pura punika, etang agung alit, hargane kamaling, yaning nistha desa, gung artha 600. Yaning uttama desa wratpati, gung artha 57.000, hapan pura ika ngaran, tampakan pandung, patut makarya guru piduka mañawang, muang macaru panca kêlud, hapan dahating cêmêrnya, patêh ring jadma pêjah ring pura, muah jadma madêdêmênan ring pura, doning patêh dandhanya, muang maputra ring pura, talêr patêh pamarginya, wênang añut pura punika, ring sêgara. Malih...
22a. yan wentên jadma ngopak tur mamisuh ring pura, yaning kala patatoyan ring pura, wyadin prahinan alit, salwiring ngaturang bantên, yan sampun sajroning pura, kadi kocaping arêp, wênang dandha jadma ika, gung artha, 700, tur karya pañêpuhan, hapan jadma ika satmaka panundung dewa. Yan kari sajabaning pañêngkêr, mangde age i kelian pura mituturin jadma punika, yan tan dados pituturin, wênang juk tulakang budal jadma ika. Muah yan wentên jadma mayuda ring pura, tur maciri...
22b. kanin, sumirat rahnya ring pura, wênang dandha jadma ika wrat patti, gung artha 57.000, tur mahayu pura punika, sapatuting mapahayu pura ika. Jadmane mapanggih tan aprasadu, wênang dosa, gung artha 4.500, ika dosaning malat, ngaran, dening mênêng tumoning corah. Malih wentên jadma mangrusak sadruwening pura, salwiring, wênang jadma ika nikêl dosanya, nawur rupaning pangargane ngrusak, nistha madya uttamanipun. Muah yan wentên jadma mênek ring gdong, tan wentên saking pakon i mangku,...
23a. Wênang jadma ika dosa, gung artha, 4.500, tur ñapsa pura punika, antuk bantên pañapuhan. Malih yan wentên jadma nunas iccha ring pura, yadya mandewasraya tan wentên i mangku, laju munggah ka gêdong, tur suwe magênah ring gdong, yaning wong liyan ring i pamaksan, wênang dosa wratpatti, 57.000, punika wong makna pangalah dewa, ngaran. Yaning wong pada sarêng mapamaksan, wênang dosa, gung artha, 4.500, tur ngaturang bantên padudusan, prayascitta, kapuputang antuk sang wiku. Malih yan wentên...
23b. jadma cmêr padgati kaduluri gitta kidung, dados wentên jadma pamajar crêmcêm, muang mamisuh, wnang jadma punika dosa, ngaturang bantên pangêntêg linggih sapatute. Malih yan wentên jadma cmêr padgata kala, sane mawasta jadma cmêr padgata kala, jadma sane sampun kêlih pawanêngannya, raris mangêncêh, muang mlalung, muah mênahin kambên ring pura, sajeroning pañêngkêr, wênang dosa jadma ika, ingaturang pakludan, antuk caru pañcasatha. Malih rikalaning mêkarya ring pura, yadyan piodalan, kalaning jadma...
24a. ne lanang wadon, nginêp ring pura, mangda yatna i kelian pura, natasin pedêmannya, ne lanang padha lanang, ne wadon padha wadon, tur magênti i kêlian pura nêtêsin pedêmannya, ping tiga makarahin, yan wentên tangêh masanggama sajêroning pañêngkêr pura, wênang dosa wratpatti, gung artha 57.000, tur mahayu pura punika.
Nihan kramaning ngadêgakên pamangku, yaning tan wentên kari, sêntanan i mangku saking lanang, wênang i pamaksan sami, mamilih pacang pamangku, nanging upakara dumun,...
24b. saparipolah kramanya, madngên-dêngênan dewa, tkêng mapawintênan mrajah, kajaya-jaya dening sang pandhita, yan sampun umadêg pamangku, malih mamanah ngêrêh rabi, ring wus mapawarangan, wênang i pamangku ñêpuh deweknya, miwah ngaturang pañapuhan ring pura, wadonnya wênang sarêng ñapuh deweknya. Malih yaning i pamangku kari romon, kari makambên dêkil, durung polih mapnangan, masisig mambuh, matirtha, jag munggah i pamangku ring palinggihe ring pura, yan...
25a. makna plawa, yadyan makna cêndigga, tur ngaturang bantên, pamangku ika, wênang juk antuk i pamaksan, tur kaambuhin, kêcirin antuk lêtuh paciringe, tur kawusana nganggen pamangku. Nanging palinggihe wênang pahayu, antuk i pamaksan sarêng sami, hapan dahating cêmêr pura ika, ngaran, kasurudan pêmangku. Malih yan i pamangku, kakenken antuk jadma tan wentên pamangku, yan i mangku kari romon, tan wentên mapnêngan, wênang i pamangku dosa, aturang bantên pañapuhan ring pura ika...
25b. Malih i pamangku patut mlajahin sasonteng Sangkul Putih, soroh mantran makna candigga, plawa, ngingsahin coblong, nagingin yeh cecêpan miwah coblong, yan tan uning ring sastra, kewantên rêrambangan dados, yan bas tan wentên uning, sami atur Bali-Balian, sami Bali Bali, ngaduang dados pawintênan i pamangku ika.
Malih jadmane ne mawasta lêtêh, ne tan wênang wehin kê pura, ring kalaning patirthane ring pura, luire jadma sane kêna gêring tan yogya tambanin, sane kêneng cukil...
26a. daking, punika sane nundung dewa, mapwara panês kang nêgara, mapwara gring beksa punang jagat, doning tan wênang gnahang ring nêgara. Malih yan wentên jadma pantên, punika tan wênang pisan wehin ka pura, i pamangku tan wentên dados nunasang tirtha kakuluh ring pura, sane tan wentên dados pisan kajaya-jaya antuk sang wiku, apa ta luire, sane mwasta jadma pantên, yan wentên jadma lanang sudra, mrabi wong menak wadon, punika maka kalih mwasta pantên, tan siddha kasupat de ...
26b. ning brahmana siwa budha, yaning i pamangku nunasang kakuluh, mawastu i pamangku cêndêk tuwuh, tur katibaning lara wighna, tur ilang pakartine ring pura punika sami, hapan jadma punika lintang cmêr, saking nistha sanghyang dharmasasana. Dening mangkin patut pagêh sang para pangulu ngamong kuna drêstha. Kuna ngaran sane sampun, drêstha ngaran sane rahayu, sasana ngaran gagaman. Gagaman ngaran ningkahang adate ring desa. Malih gagamane dados pamangku, patut pagêh mapakerti ring pura punika...
27a. luire , mararisak, nêlasang sarwa mise ring pura, sasida-sidayan, sane soroh ika ikadak ikidik, yaning bas akeh karyanya, patut i pamaksan sarêng sami ñarêng-ñarêngin, nanging i pamangku, tan wentên patut, nrêwakayang salwiring pakolihe ring pura, yaning wentên jadma mapanawuran, patut mapahtiga, ring i pamangku abaggi, ring i pamaksan abagi, ring sang mapanawuran abagi, yan i pamangku ngambil sami sadaging panawuran punika, wnang i pamangku kawusanang dados pa...
27b. mangku, hapan dudu mawasta paras-paros, raksa-rumaksa. Malih yan wentên jadma ngaturang sarwa pangangge, tka wnang lêlêb sami, nanging i pamangku sarêng i pamaksan, wnang maraksa aturan punika, hapan mawasta padruwen Widhi. Malih pamangku tan dados drênggi hirsya, adwa ring para jadma, miwah loba, hapan i pamangku stata ñongsong widhhi, tka dharma ptut manahe pakertti, punika wantah sane mwasta widhi, patêh ring para bhujangga, bhuja ngaran tangan, angga ngaran ngragayang, i pamangku ngragayang Wi...
28a. dhi ring skala. Bhujangga danghyang ida sang wiku, ngragayang wdhi ring niskala, bhujangga satrya ngaran sang para pangulu sane ngwasayang, tlas.
Muah cihnaning parhyangan katiben dhurmanggala, luirnya, yan hana mrêcu andarung, tiba maring paryangan, muang alisyuh, tur yaning wong lêtuh cuntaka, wênang akarya prayascitta pakludan. Muah yan kaliput dening mega, muang wangke sarupanipun, yadyan ring sor ring luhur, kapasukan dening wong camah, muah kalangkahan pangastulan ika, wenang kakludang paryangan...
28b. ika, dening pañcasata, muang maparisudha, muang yan katuronan hyanglalah, muang krêmming lulut, kapanjingan mrêgga, sane tan samabeng saba, cihnaning hala sang ngadrêwe karyangan ika, muang yan pêjah, muang pahayu dening pandhita, ikang uttama madya nistha, den age. Haywa liwar tigang byantara, tan siddha karya. Muah yan hana kukus malêbêk tan pantara, muah swara angaik, tan krasa swaraning satha, paksi, pasu, muang swaran jadma, tiba ring kayangan, duduning sang madwe kayangan, muang iwang pa...
29a. mangkunya, wnang ngaturang guru piduka, saparikrama. Muang yan katibanan hapui tan pantara, linus tanpantara, dadhi basmi kayangan ika, cihnanya hala sang adruwe kayangan ika, nora nawur sosot, wenang ngagêm sot, muang guru padhuka. Muah yan katibanan awuk tanpantara, muah salah wtu ring pakuwubaning kayangane, yadyan sarwa tumuwuh, muang sarwa paksi, sarwa pasu, yadyan patik wênang, muang wêtu ring prêtiwi, muang ring ngaksa, nibanin kayangan ika, hantyan halanya, yan pangêbaktyaning bwana...
29b. muang panêmbahan sang ratu, halanya dhurbiksa ikang rat, gêring tan pêgat, mati makweh, tumpur ikang bwana rwa, sang ratu para punggawanya kna gring, muang satrunya magalak, tur angrusit, tkeng pasawahanya, tan dadhi sarwa tinandur, pinanganing tikus, asing tuku malarang, arig yasanikang wngi, muang patik wênang makti bêngka, salwiring paryangan yan katiben kocaping arêp, halanya sakumpulanya kang kadi kocaping arêp. Ika upatanggawe patti ngaranya, salêngka-lêngka katiban mranna agung yan...
30a. hana kayangan kocaping arêp, wênang pahayu dening karya pamungkah, mung balik sumpah, dening pañca tawur, salawang-lawang, wênang jadmane skadi ring kuna, masuci laksana, ngiring sang mawang rat, ngilangang lêtêhe kajalan di siring, rawuhe ring sêgara, raris maprayascitta, sane malih tigang dina karyane mangaturang pangêntêg, ring widhi sami, muang ring sanggar paumahane, aturane ring widhi sami, ajuman putih kuning muang dhaksina, canang, ngiring sang ngwasa bhumi padha ngwasuh budhi, tlas. Nihan kramaning ...
30b. wong anitikrama maring widhi, wênang makarya palinggih widhi ring sanggar, sami wnang mapadagingan, nistha madya uttama. Nihan tingkahing kayyangan sang ratu, muang salwiring kayangan, meru kunêng karubuhan taru agung, kahili dening wwe, kalinus agung, katuronan, kahastanan wwang matti, mati anêbêk sarira, kasuduk, karusak dening wong edan, karusak dening pandhung, muang wong masanggama, ring salu muang ring natar, katibanan walung wangkening jadma, kaliahan dening rah, katungkap cammah, makadi kasurudan wiku, ...
31a. ngaran, sane mawasta kasurudan wiku luire, wawu puput akarya, ingasren de sang wiku hingane, salek pitung kulêm, sang wiku amuja ika pantên, muang karusakan ratu, antyan cêmêrnya, salawase yan tan pa hayu, ya manadi asthananing bhuta, dêngên pissacca, kubandha, dete, pamali, muang wang durung pinaligya, yatika asthananya. Den age sira ngwangun karya, muang pañawang, magênah ring kayyangane rusak, mapinuas ring widhi, mangêntêg linggih, mangilangang lêtêhe. Wkasan mangaturang sasapuh saparikrama, sane mangkin nga ...
31b. turang guru pidhuka, guling babangkit itik asoroh, suci 2, muang sasyut dhurmanggala, sasayut prayascitta, malih pamêndak agung, sasayut madan-madan, 11, swahan, mabakti ring sanggar pañawang, sira sang prabhu saha wadwa, tan luputan, ngiring sang ratu ngaturang sêmbah, sami makawangi, sang ratu kawanginya artha 27, yan para mañca kwanginya artha 5, yan kawula kwanginya jinah 2, sinaksinan dening brahmana, muah panglukatan kayangane rusak, sahananing panglukatan, luire, gni nglawang, asttha punggu, samodaya...
32a. indra ghni, ratu webuh, nawa dewattha, ganna widhi, tri sandhi, sami ratune malukat, tkeng wadwanira swang, muang matirtha, masewalatri, ngaran, ring wuse mabhakti, tan mamangan salwire, muang tan paturu sameng patni, ngilangan dhurmanggalane, salakare sami pada sukla, haywa ngangge lakare dumun, yan sampun puput pangantyane, ne magêntos wênang gêsêng, awune wênang añut, tkeng babaturane, tkeng gopalanya, nging sang brahmana sarwwa bhudha, wnang mralinakna, idhêpangulih bhatarane ring meru añar, muang idha di lêtuhe...
32b. nging kramane riwuwusing masasapuh alit, ngsêng saha widhi widhana, suci asoroh ring bantên gênahnya, muang paryascitta tur rantasan saparadêg, ring Sang Mas Mikalap.
Nihan tingkahing ngwangun kahyangan dewa, wawu puput, luir tingkah pakandanya, wnang mlaspasin alit, luire sasayut pangambeyan den agnêp, pras pañênêng, suci 2, soroh, ring bantên gênahnya, muah ring sanggar ngawilang kwehing sanggar, itik maguling aja sasigar, wênang brahmana pandhita anglukat wawangunan ika.
Nihan kramaning dewa kayangan, katiban cêmêr luirnya,...
33a. katibanan wangkening wong, kaparaning cammah, wong masanggama ring salu, muang ring babaturan, muang walung wangkening jadma, muang kakereng, wwang mati magantung, mati ñuduk sarira, muang katibanan purisya muang uyuh, salwiiring sinangguh camah, yan rahat, wnang rarung tkaning babaturannya, raris ngaturang guru pidhuka, saha guling babangkit, 1, maguling itik, suci 2, soroh, muah sasayut madan-madan pitung swahan, salwiring pangupakara kadi nguni, masang pangêntêg linggih bhatara, ngadêngang sanggar tutuwan, muang pangawang, muang prayascitta, dhurmanggala, ngaturin...
33b. sang brahmanna, sang anugraheng sira, kon ngabakti sang adwe kayangan, sawadwanira kabeh, pada ngawa jinah kawangi, 11, 9, 7, 5, 2, wkasan masasapuh alit, muang mlaspasin den abnêr, pangambil karyane, haywa sara nugraha, ngwangun karya, yan tan sira sang amuja, hapan akweh wacakan nakasing lêpas, hapan sang nugraha lawan sang kalugrahan, lawan sang tukang, sakadi antiga sapatalangan, lêwih puja kurang bantên, jawa sira, tan suke sang ngarêp karya, buat jawa sang ngarêp karya, patuhing bantên kurang puja, bwat do...
34a. sa sang trinni, sakadi kramaning wwang ngawayang, sang angundang amrêdiakên adñana rahasya, sang ngwayang maparimartha, sang tuminggal aplakon rahayu, amrêdiakên lampah rahayu, dadya sakontone, mangkana kramanya sang anugraha wwang wanehan, sakadi wwang angêmbat watang len, tan kari sukat alane kapanggih, tanurung kawatang dening satru, têmpuhning Yamaloka sangsara, ya tika ngaran kirimjotti, ala dahat puhara sang anugraha wawanehan, muang sang amuja, hapan durung watange anakut muang...
34b. kusa, sing sing amuktya dukut muang kusa, sanganja kahamuktya sarwa baksa, muang maksa sarwa mragga, muang sarwa mighna, antyan dhurwighnanya, mangkana kramanya nugraha babanehan, sidha karya hayu apuhara ala, haywa sira samangkana, sakadi kocaping arêp, tlas, linaksa de sang puputing anugraha.
Nihan cihnaning paryangan, katibanan dhurmanggala, kadiangapa luire, yan hana pataka muang mrêcu, andaru, tiba ring kayangan, muang alisyus, muang huryaning kaparanan wong lêtuh, muang cuntaka, wnang makarya...
35a. prayascitta, ring panglukatan pakludan. Muang yan kaliput dening megha, muang wangkawa sarupanipun, yadyan ring sor ring luhur, muang kapasukan dening wong campur, muang kalangkahan pangastulan ika, maka wnang makluda kayangan ika, denig pañcasata, muang pamarisudha. Malih yan katuron hyangala, muang krêming lulut sarupanya, muang yan kapanjingan buronne tan sumabeng dewa saba, cihnaning anmu ala sang adruwe kayangan yan mangkana, wênang pinahayu dening pañca tawur, kang nistha madya uttama, den age, haywa liwar ring tigang byantara.
35b. Nihan cihnaning paryangan katibanan dhurmanggala, kadyang apa luire, yan hana pataka, mrêcu andharung, timaba ring paryangan, muang alisyus, muang yan kaparaning wong alêtuh, muang cuntaka, wnang makarya prayascitta, panglukatan, pakkludan. Muang yan kaliput dening megha, wangkawa, muang sarupaning anglêtuhin kang sinangguh inangên-angên, wadyan maring sor ring luhur sagênahnya, wnang lukat akêna. Muang yan kawasukan dening wong camah, muang kalangkahan pangastawa ika, wnang klud lukat maring paryangan ika, dening pañcasatha, muang...
36a. pamarisudha. Malih yan katuronan hyanglalah, muang akrêming lulut sarupanya, muang kapanjingan dening buron ikang tan sumabeng padewasabha, cihnaning anmu hala, sang ngadruwe kayangan ika, yan mangkana wnang pinahayu, dening pañca tawur, kang manut nistha madya uttama, den age mahayu, haywa liwar ring tigang byantara, tan sidha karya pwarannya.
Iki Widhi Sastra, katama de sang prabhu ring Bali rajya, hapa ta lwirnya, yan hana sudra jadma wadwan aji, hana atur panguning...
36b. ring sang prabhu sawetna angêton akên mas mirah, mawtu mapari mawesa ring awak sudra ika, aglis sudra ika, mnabakên mas mirah ika, ring dadukun hengengan, kawarahang antuk dadukun ika, kawastanin pratiman widhi luwih uttama, mkayun malinggih ring kayangan sang ratu, sinêmbah dening satrya brahmana, mangkana ling dadukun, haywa sang prabhu mituhu, kadi ujar i dadukun ika, ne yogya pituhya de sri aji, yan hana sojatinya teja ngadêg...
37a. kethug lindhu gêndher patêr, mangkana pwa karênga muang winulatan de sang prabhu, wnang pituhya kadi wususing dadukun ika, yan nora maciri kadi ucaping ajêng, tan wênang gugonin, yan sira ngugonin, kna upadrawa sri aji, de bhatara kasuhun kidul, mangkana ling Bhatara Jagatnatha, ring sang rumakseng jagat, munggwing Widhi Sastra, muah tatwa kramaning sêmbah, haywa salah surup paraning sêmbah, haywa patisêmbahin, sama wangsa uttama, brahmana wangsa, satrya wangsa, wesya wangsa...
37b. mapwara lungsur wangsanya, apa krana mangkana, hapan Bhatara Guru angreka, Idha mraga Sang Hyang Tunggal, kadhi mraga catur wangsa, kadi mraga sor luhur, kadi sira mraga ganal alit, rikala Bhatara mawayangan ring brahmana, ring siwadwara bhatara malingga, mapataran padma nglayang. Ring kala bhatara malingga ring satrya, ring bawu bawu bhatara malingga, mapataran padma bhwana sira. Ring kala malingga ring wesya, bhatara malingga ring garbha, mapataran padmakundha sira. Malih ngeka warnna bhatara...
38a. mijil saking sukun Bhatara Brahma, dadi wong sudra, mangkana ling Sang Hyang Jagat Karanna, nugraha praja raksakeng rat.
Iki kawiting manusa catur wangsa, mulanya Bhatara Brahma mayoga, ndya ta luirnya, somape, mijil saking ulun bhatara dadi brahmana wangsa, awêr janujja, mijil saking bawun bhatara dadi satrya wangsa. Hadwepe ring wtêng, mijil saking wêtêng bhatara dadi arya wangsa, sukarti cokor bhatara, dadi wangsa sudra, mangkana panunggalaning manusa, brahmana pinaka ulu, satrya pinaka bawu...
38b. wesya pinaka waduk, sudra pinaka suku, mangkana kalinganya.
Nihan tingkahing jadma amangku Widhi, sasêmbahan sang mawa bhumi, nanging pamangkune sane sampun puput pawintenan, madiksa widhi, madudus agung, ring wkaning antakanya, pamangkune kadi arêp, tan wênang pinêndhêm, ila-ila dahat ikang bhumi, kna upadrawa sang ratu añakradala, denirang Sang Hyang Surya Candra muang Sang Hyang Ganna Murthi, muang Sang Hyang Triyodasasaksi, satmaka niru kramanira sang pandhita. Haywa Sang Aji Bali murug ling aksara...
39a. iki, muah pamangkune skadi arêp, tan wênang tibeng cor, wênang tiben upasaksi, mangkana linging sastra, tingkahe dadi pamangku, kwruhakna den ta ambêk dharma sadhuning mala, makadang sastra utama, haywa sira maparêk ring sakaluwiring naya dhustha, yan pamangku maulah astha corah, muang astha dustha, muah malaksana sad tayi, urungakna de ya dadi pamangku, moksah sanghyang astaka widhi, ring sariraning pamangku mangkana, dadi ya tapakan bhuta kala, wnang urungakna dadi pamangku...
39b. mangkana linging aji.
Nihan tatwa kramaning widhi tatwa, munggwing aji, saksaking pawarah Bhatara Sang Hyang Jagat Karana, katama de sang aji Bali, jumênêng ring Pujungan makaron ring aji sahasra nêgara, kawruhakna tatwa kramaning widhi maka lingganing bhwana tingkêbingakasa, ring bhumi Jawa Bali, luirnya duk bhatara catur malingga ring Jambhudwipa kakuwubing bhumi Brathawarsa, bhatara catur makarya arccha gophala, anular warnnanira, ciri pinaka pandhe, ya Bhatara Agni, Bhatara Wisnu, ...
40a. Bhatara Iswara, mukanya, hana wrêksa kencana, wrêksa parijattha, mawoh sarwa ratna kêncana, mungguh ring puncaking giri Jambhudwipa makaron lawan waru jambu ika, aga niratka ring akasa, carmanya pinupul dening bhatara catur, ingarokakan rajatta, parunggu mwang gangsi landhung, pinrasan kumkuman, puspaning kênaka, olih tirtha pittha, anggawe akên bangahing warnna pittha, Sang Hyang Agni panglêburannya, Sang Hyang Bayu pinaka pangububannya, Sang Hyang Parwattha dadi landêsannya...
40b. Sang Hyang Akasa pinaka ulu, Sang Hyang Apah pinaka supit, puput pinrêstittha, Sang Hyang Brahma agreka, Sang Hyang Wisnu angreka, Sang Hyang Iswara maka pituduh, Sang Hyang Brahma nular rupanya Bhatara Wisnu, Sang Hyang Ari nular warnan Bhatara Brahma, Sang Hyang Iswara nular warna Bhatara Mahadewa, Hyang Mahadewa nular swabawan Bhatara Iswara, Bhatara catur mêraga sanunggal, matmahan catur muka, mraga Bhatara Murthining Jagat, mangkana pangrincin bhatara nguni, Brahma, Wisnu, Iswara...
41a. Mahadewa, mangreka arccha gopala ika, dadi inastu denira Bhatara Siwa Pramesti Guru, dadi mraga pratima, kraganin antuk widhi, ingutus turun ring martya loka, matapakan bayu precandanila, datêng maring giri Bali, makweh siptaning widhi, ñaturmuka makweh dulurannya, matunggalan warnna, ring bhumi madya padha, Bhatara Brahma ngraganin pratima ika, tka wnang sinambut de sang rumakseng jagat, katkeng brahmana sulinggih, siwa sogatha kabeh, satrya mantri...
41b. Sutungkêbing rat, katkeng balanira kabeh, wangunakna palinggih rumuhun, mawidhiwidana sapatut ipun, yan nora mangkana, bubar ikang jagat, sang ratu cêndêk yusa, dalêm lumpur, gring makweh sasab mranna galak, we malit, asing tinandur rusak, mangkana upadrawanira prajapati, wenang karyanang palinggih meru tumpang siya, mangkana kajaring aji, yan asthithi bakti ring Hyang Catur Dewatha, wadanannya marêp wetan, putusing kamoksan, muah sarwa papa...
42a. ptakan sang ratu purna dennya. Wadananya marêp kidul, angilangang sarwa satru durjana muang dustha, wadananya marêp kulon, dewa tka asih palanya. Mukanya marêp ring uttara, angilangang salwiring cêndalaning jagat, suka bungah ikang bhumi, mangkana palanya.
Muah parikramaning sang aji ring Bali, yan angwangun kayangan, luirnya meru tumpang solas, wyadin tumpang siya, yan sampun puput kawangun, meru ika pinrayascitta, tka wnang sang prabhu ngaturang bukti carik winih tanah, pinaka pangêntêl palinggih...
42b. bhatara, yan nora mangkana, tan hana sasrusa bhakti angupti Bhatara Jagatnatha, muksah ilang bhatara ring meru ika, mantuk ring Gunung Mahameru, amijilakên upadrawa, jatmat, wastu sang aji Bali, sang ngwangun paryangan meru, tan paduluran bukti carik, wastu sang ngwangun tan hana bukti ratu, halpayusa sujati sang ratu, tan anrus dadi ratu, moga sira pgat wangsa, mangkana linging puranna widhi. Malih yaning dewa pakrama, sang wangsaning catur jadma, ngwangun meru, tumpang solas, yan puput ika meru winangun...
43a. Wus maprayascitta, tka wnang wong desa pakraman ika, ngaturang carik winih tnah, anggen mitkêk bhakti ring widhi, sarêng sami, yan mangkana, kna upadrawa de Bhatara Jagatnatha, winastu asing winaya desa ika, katêkeng para pangrurah ne magênah ring desa ika, halpa yusa, gêlis rusak tan pa sesa, mangkana palanya.
Nihan tingkah sang catur wangsa, yan nangun kayangan, desa pakraman, luirnya, bale agung, pusêh muang pênataran, dalêm pangulun setra, haywa wineh kapuruging cuntaka krama, hapa ta luirnya, tatkalaning angwangun...
43b. kayangan, durung puput wang nangun makyaning kayangan, haywa wineh wong krama desa tunggal, atiwa-tiwayang sawa palanya yan sira murug, kna cuntaka sakramaning kayangan winangun, wireh kalangkahan sêbêl, wkasan kêranjingan sarwa bhuta kubhanda kayangan ika, tan pgat ring sang mañungsung kayangan ika, yanya pinahayu kayangan ika, ring dinakên, yan ta kna cuntaka krama hala dahat, ndi cuntaka krama ngaran, iki tingkahnya, wawu das angwangun kayangan, krama desa ika, maparuman, yadyan makire ngaben...
44a. desa ika marumang pakraman, dadi matunggalan kramma wong desa ika, sami i krama desa mawak cuntaka kraman, wnang cuntaka desa ngwangun kayangan, ala dahat, dewa mlalis, sarwa bhuta mangap, gring makweh mati, sasab mranna magalak, mangkana kajaring aji.
Muah yan sira arêp ngantukang pratima, wenang antuk akna ring sêgara, maduluran bantên, pras, pañênêng, suci asoroh, saha salaran bebek putih jambul, muang pêjati, katur ring sêgara, muah ring kalaning ngantukang, pratima ika...
44b. wnang nunas panugrahan Idha Padandha, sapatuting pratima ika, muah ring wusnya ngantukang pratima ika, raris macaru mamalik sumpah ring kayangan ika, muah sanggar sane kagênahin pratima ika nguni, wnang ngaturang prayascitta ring bhatara, wus katur lungsur raris ayab ring pamaksane sami, luiring bantên ika, sapuh lara, lara mararadan, dhurmanggala, muah bayuhan, bayu rawuh, prayascitta, muang saji. Luwun bantên ika wênang añut ring we.
45a. Tatbasan pañcaklud, ngaran, sêga pangkonan mancawarna, 5, tancêbin padang lêpas, sêêt mingmang pada mêkatih, sami ngawa sasayut, 5, iwaknya lele, udang, ñalyan, yuyu, pangkonan brumbun, iwaknya sami mêdaging isin sawah, skadine ring arêp, gnêp rêramen tinandingan, misi payuk añar, 1, misi sêêt mingmang, 5, padang lêpas 11, katih, sarêng klungah ñuh gading, 1, kinasturi. Nyan tatêbasab katur ring dewa, ngaran, giri kusuma, luirnya, pnêk agêng, 1, matancêb sêkar mancawarna, mapucuk bawang putih, matajar muncuk ...
45b. cmara, padang kasna, parijatta.
Iti tatêbasan, ngaran, mrêtha utama, luirnya, pnêk 1, masusun bras kuning atakir. Tatbasan prabhu wibuh, ngaran, luirnya, pnêk 1, madaging katipat cakra, 1, matangkêb sêkar tuñjung, 1, ortti, 1, raka sarwa galahan. Tatbasan, ngaran, langgêng murthi sakti, luirnya, pnêk 1, mdaging kalpika 5, matancêb muñcuk dhapdhap. Tatbasan bagya satatha, ngaran, luire, pnêk 1, mêdaging katipat bagya 6, ktipat sari 6, macêlêk kayu sugih, raka sarwa galahan, woh-wohan.
Puput Kaalih Aksara olih I Gde Wayan Soken Bandana, S.S.,M.Hum.
Ring dina Saniscara wuku Uye, tanggal 15 September 2007,
Ring Jalan Sentanu II A3, Banjar Benbiyu,
Desa Peguyangan Kaja, Denpasar Utara.
Catatan:
- nya dibaca niya
- ña dibaca nya
- ê dibaca e (pepet)
- e dibaca e (taleng)


text:
Sabtu, 31 Maret 2012
SAMBRAMA PAWIWAHAN
Sang parama sadaka sane arumang tityang, para panglingsir, para prajuru adat miwah dines sane kesumayang tityang, para atiti tios sane taler wangiang tityang. Maka purwakaning pangastuti tityang ngaturang suksmaning pangastungkara
Om Swastyastu
Tan parameya, tan keni winilang garjita manah tityang dawning tityang kasarengin para atiti sami sida matemu wadana, masadu ajeng ring galahe sane dahat becik rahinane puniki, nenten tios jagi iring tityang sareng-sareng nunas ica ring Ida Sang Sangkan Paraning Dumadi, ring Ida Sang Hyang Widhi Wasa, mogi irage sareng sami pamekas sang dampati, sang sane kawidhi wadanen miwah sakulawarganyane ngamangguhang kerta rahajeng, dirgahayu dirghayusa, tan keneng upadrawa, ngamangguhang mokshartam jagadhita ya ca iti dharma.
Ratu Ida Dane para atiti sami
Sang pradnyan maosang, mauripe ring jagate kocap wantah akijapan tatit. Yen baosang suwe, yukti suwe, yen baosang ajebos, yukti wantah ajebos pisan. Yadiastu asapunika, ngiring kauripane sane ajebos puniki dagingin antuk subha karma, antuk pikahyun, baos miwah parilaksana sane becik, amerih sukaning parajana, tan ngetung laraning awak, dumadak kapungkur wekas prasida ngamangguhang suba pala.
Yukti, yen jagi ngardi sane becik, waluya amawa wungkal mareng agraning parwata, kadi ninting batu ka pucak gununge. Yen jagi ngardi sane kaon waluya anglepasaken wungkal sakeng agraning parwata, kadi ngelebang batu saking pucak gununge. Gumanti abot, meweh jagi ngardi sane becik. Yadiastu asapunika, sampunang surud ngardi rahayu, sampunang surud mapakardi sane becik, duaning makasami punika wantah ajah-ajah Sang Hyang Agama sane prasida jagi ngatehang nyujur suniatane, masikian ring Sang Hyang Ekatma.
Ratu Ida Dane para atiti sane kasutriang tityang, pamekas ring dampati purusa pradana miwah ring kulawargannyane. Pawiwahane puniki boya ja panguntat pamargi kahuripane. Yening masa pawiwahane puniki sampun kalintangin, ring ajeng nyelantah margi kauripane sane dahat panjang, tan pantara yajanannyane. Margine punika boya ja margi sane nulus, kemawon margi sane kebekan antuk duwi, batu tanying miwah pangandang tiyosan. Yen prade iraga tan urati nindakang batis, pastika jagi katanjung. Punika awinan, plapanin matindakan, uratiang, pedasang margine sawireh anake katanjung ten ja ring bukite, ten ja ring batune ageng, kemawon ring batune cerik. Yen sampun katanjung, tan dugi-dugi antuk sakitne.
Ratu Ida Dane sareng sami
Tityang nunas galah ajebos, dawning tityang jagi mapiteket amatra ring sang dampati, dumadak wenten pikenohnyane.
Makurenane punika satmaka sampun nyikiang kalih gambar ring jinah logame asiki. Yen wantah asiki madaging gambar, jinah logame tan paaji. Punika mawinan sang kalih mangda satata salunglung sabayantaka, kadi I jukung sareng I dayung. Yukti dayunge, I jukung ajaka makotek, kewanten sampunang bas pepes makotek, yen satata makotek, I jukung tan jagi nahenin rauh ring tatujonnyane. Yen I jukung nglaksanayang swadharmaning jukung, I dayung satata nglaksanayang swadharmaning dayung, sinah I jukung prasida mlayar ngentas segarane linggah, mawastu sida labda karya, ngamangguhang sidaning don.
Taler wenten wimba tiyos, kadi I timba lan I semer. Yen I timba satata nyegik baduur, ipun tan jagi molihang toya. Yen prade I timba nyak nyerod nuunang, ngandapang dewek, janten prasida molihang toya sane wenten ring semere. I semer sampunang cupar, riantuk yen sampun toyane sida kasalud, wigunanne pastika mawuwuh, dados anggen mabersih, dados anggen nyakan, pamekas dados anggen tirta mautama nglukat sarwa mala.
Ring dampati purusa tityang mapakeling, nyuang anak istri satmaka ngidih pijer sane kabibitin olih reramannyane. Risampune rauh ring paumahan sang lanang, melahang mamula pijere punika, siamin, pagehin, apang kapungkur wekas mentik dadi nyuh ane werdi. Yen suba mentik dadi nyuh, slepan, busung, bungkak, duwegan katekeng nyuhnyane dadi wigunayang. Yen prade buin pidan nyuhe tua, sing sida buin mabuah, punyannyane ane wayah ento dadi anggon seseh anggon ngwangun gedong, tongos parisentanane masayuban.
Inggih Ratu Ida Dane para darsika sane wangiang tityang. Wantah asapunika atur tityang, dumadak sarine sida kamolihang, ampasne sida kakutang.
Ampura pang banget tunas tityang, dwaning sampun janten katah kirang langkung antuk tityang matur iriki ring ajeng, dumadak sweca ngampurayang.Om Shantih, Shantih, Shantih Om
Langganan: Poskan Komentar (Atom)


text:
Rabu, 21 November 2012
PIDARTA BASA BALI
Tri Hita Karana Pinaka Dasar Ngrajegang Budaya Bali
Sane wangiang titiang, Bapak kepala sekolah
Sane wangiang titiang, Bapak-bapak miwah Ibu-ibu guru
Ida dane para sisia sareng sami sane dahat tresna asihin titiang.
Sadurung titiang ngelanturang atur, pinih kapertama ngiring iraga sareng sami nunas ica majeng ring Ida Sang Hyang Widhi Wasa duaning sangkaning paswecan Ida presida iraga mapupul ring galahe sane becik puniki jagi ngebaosan nanginin indik “Tri Hita Karana Pinaka Dasar Ngrajegan Budaya Bali”
Inggih ida dane sane dahat suksmayang titiang,
Lengkara Tri Hita Karana punika kawangun antuk tigang kruna, inggih punika : Tri, Hita miwah Karana. Kruna tri punika mearti tiga, kruna Hita artinipun harmonis, tur kruna Karana punika mearti Pengawi. Dadosne “Tri Hita Karana” punika artinipun wantah tiga hubungan sane ngawesanayang kerahayuan utawi keharmonisan. Tri Hita Karana puniki kepah dados tiga, inggih punika Parhyangan, Pawongan, miwah Palemahan.
Parhyangan inggih punika pasewitran sane kewangun marep ring Ida Sang Hyang Widhi. Inggian laksana sane kalaksanayang nenten ja wenten tios wantah pebuat sane nyihnayang rasa bhakti ring Hyang Widhi, upaminipun wantah ngelaksanayang acara ngayah ring Parhyangan utawi Pura-pura, ngelaksanayang persembahyangan nyabran purnama.
Pawongan inggih punika pasewitran sane kawangun marep ring nyama braya utawi para jana sami melarapan antuk asah, asih, lan asuh. Yening sampun presida ngelaksanayang asah, asih, lan asuh puniki pastika iraga pacang ngemanggihang sane kewastanin rahayu masewitra ring jagate.
Palemahan inggih punika pasewitran sane kalaksanayang marep ring gumi genah iraga sareng sami maurip. Yening iraga presida ngewangiang gumi utawi jagate, pastika iraga pacang rahayu ngantos riwekas turmaning nenten wenten malih sane kawastanin byuta sane kakardi olih jagat.
Punika wawu sampun atur uningayang titiang inggian kasuksman Tri Hita Karana sane setata kemargiang ring jagat bali. Yening konsep puniki presida setata kelaksanayang, pastika jagat bali piniki pacang setata ajeg. Punika mawinan Tri Hita Karana punika patut pinaka dasar ngrajegan budaya bali.
Inggih wantah asapunika presida antuk titiang ngaturang atur indik “Tri Hita Karana Pinaka Dasar Ngrajegan Budaya Bali” mogi-mogi wenten pikenoh ipun. Maka kirang langkung atur titiang, lugrayang titiang nunas geng rena sinampura.
Makawasana titiang ngaturang parama santi.
"Om Santih Santih Santih Om"
Diposkan oleh Whyra Suasti di 22.43
- MAKALAH
- KARYA Q
- GALLERY
- BERITA


text:
“Om Swastyastu,” sapanné Wayan Sentana alon sada masalin munyi.
“Om Swastyastu,” pasaut bapannē matolihan. “Béh, cai Yan, kadén bapa nyén ané teka, tumbén nganjali? Biasanné jeg nylonong,” pasaut bapanné matadah tengkejut.
“Nggih Pa, Mé. Gumanti ja tiang meled nyugjugin, napi salam krama Baliné nyak nyambung marakyat nganti teked ka désa-désa. Ané biasanné koh ngomong?”
“Nah, ajanian suba sayan ada perubahan. Nanging mara di sangkepan, di upacara lan acara adat né matadah resmi. Cara mapepadikan, nrima tamiu dines muah ané lénan.”
“Sing kénkén Pa, mula sukil ngawitin ngaé ané melah. Tiang masih jani malajah ngomong basa Bali ané madan beneh, sawiréh jani basa Baliné suba sayan nglimbak.”
“Nah mungpung Wayan ngoraang basa Baliné sayan limbak, mémé masih ajak bapan ceningé mara sedeng ngortaang basa Bali ané dadi pajogjag dané Gusti Mangku Ngurah ngajak okan-okanné di jeronné ibi sanja,” raos méménné nyelag maketur.
“To kénkén ané dadi bantang pajogjagé? Kadén Gusti Mangku dané mula wikan?”
“Baané saking wikanné, dané marasa tusing ngerti tekén tata caran anaké ngajahin anak cerik ngomong cara janiné. Cara cening uli cerik mara ngedat suba urukang mémé ngomong mabasa Bali. Apa jani cening marasa kéweh mabasa Bali?” patakon méménné.
“Yén tiang tusing kéweh ngomongang basa padidi.Yén basa Inggris, basa Jerman mara kéweh. Patuh cara anak cerik Amérika, Australi ngomong Inggris sing marasa kéweh. Yén ia ajak mabasa Indonésia, Bali, mara kéweh. I raga masih yén malajah mawirama mara kéweh, sawiréh i raga mara majumu malajahin sasubané i raga gedé,” pianakné negesang.
“Ento suba ané nikaanga tekén Gusti Mangku i tuni semengan. Raganné masadu marasa nyelsel ngelah oka dadua pada wikan nyastra lan mabasa Bali, Kawi, nanging tusing nyidang ngurukang oka padidi mabasa Bali. Taén putunné ané di Dēnpasar mantuk ngiring ajinné. Pekakné nakonin baan basa Bali, nanging sautina baan basa Indonésia. Mara takonina okanné, Gusti Putu Raka pasaurné ngandang, ngampar. ”Béh aji bas kuna, pénter mabasa Bali ten nekaang napi. Samaliha ngomong basa Bali sulitan tekén basa Inggris. Misi anggah-uingguh, ten ja abesik cara basa Indonésia lan basa Inggris utawi Jerman. Nika mawinan tiang ngurukang basa Indonésia lan basa Inggris dumun mangda nénten kuciwa ring timpal-timpalné di sekolahan. Malah sampun kurukang basa Jepang.”
I poan okanné ané dadi pegawé bank di Jawa, Gusti Madé Rai mantuk, masih ngajak putunné ané maanjar ajak putunné ané di Dénpasar. Masih takonina baan basa Bali alus utawi sagét kasar. Makejang sautina baan basa Bali alus tekén putunné. Lantas okanné takonina kénkén dadi bisa mabinaan piuningné mabasa Bali. Pasaur okanné lan mantunné tuah yén di jero raganné setata ngurukang okanné ngraos baan basa ibu, mabasa Bali.
Kocap yadiapin raganné malinggih di Lombok, ané wewidanganné ngomong Sasak, di Jawa ané ngomong Jawa lan basa Indonésia, nanging di jeronné raganné tetep mabasa Bali. Dadi patuh cara prisip bapané, ngurukang raré patut nganggon basa ibu, basa Bali. Basa ané lénan pastika lakar kabakatang di sekolahan utawi makursus. Yén basa Bali dija ngalih kursus, yén sing di asrama utawi di umahé padidi? Yén kanti i pianak tusing bisa mabasa Bali, ané pelih boya ja i pianak, nanging i rerama ané ngutang basa ibuné padidi, sok géngsi nguber bukité ejohin. Kadirasa anaké uli Belanda nguber malajah basa Bali.
“Saja ento Bapa, Mé, tiang masih dugasé tundéna survey tekén doséné di Buléléng ané tepukin di masyarakaté mula tuah buka kéto. Liunan para janané ngurukang pianakné baan basa Indonésia, malah mabading mara malajah basa Bali di sekolahan. Sinah sukil tan bina cara malajahin basa Inggris. Ento ngranayang basa Balin anaké jani kaku, sawiréh nyalin uli basa Indonesia ka basa Bali. Conto: “Sapi saya akan saya sembelih” kabasabaliang dadi “Sampi tiang lakar tiang gorok.” Patutné “Sampin tiangé lakar gorok tiang.”
“Sajaba ento yén titénin basa Baliné gumanti ngelah anggah ungguh basa, sawiréh ngelah basa kasar, madia lan alus. Ada masih alus sor, alus mider, satmaka ngurukang para janané apang bisa ngalap asor ané numbuhang budi suci adiluhung mawit ulian basa. Hormat tekén sang catur guru. Tekén rerama, guru pangajian, guru wisésa, muang guru swadyaya saking mabasa alus. Apang tusing alpaka guru. Bani nyagur rerama, guru, misuh pemimpin. Ulian basa, bani ma-kamu, macai, maicang tekén sang guru cara basa Inggris lan Indonésiané pragat you…, kamu, engkau, aku yadian tekén Hyang Widi Wasa.”
“Saja Pa, anaké uli dura negara masih ngomongang kéto. Basa Baliné sujatinné ba sarasa, basa budaya ané numbuhang sopan santun. Kruna-krunanné masih komplit. Cuma yén di Buléléng, tiang kayang jani kari majogjag indik kaja lan kelodé. Cara Buléléng kaja artinné arah ke gunung dadinné ka selatan. Kelod artinné arah ke laut dadinné ka utara. Yén cara i raga ané ketah kaja, kelod, kangin, kauh ento tuah mata angin, utawi pangider buana, patuh tekén bahasa Indonésiané: utara, selatan, timur, dan barat. Boya ja arah kaja lan kelodé ané maarti ka gunung lan ka laut ané dadi gentinin aji kruna ka ulu lan ka tebén.
Kayang kamus Bali-Indonésiané masih rancu, basa Baliné ten ngelah mata angin, padahal
nawang pangider buana komplit kayang déwa nawasanga, warna, lan uripnné yén macaru. Miribang saking mula salah kaprah,” raosné Wayan Sentana ngacuh, mimbuh bingung.
“Dadi masih orahang kéto. Yén selehin miribang uli pangawit malajah ngomong raréné di Buléléng orahina gunungé kaja lan pasihé kelod, pinaka basa ibu. Tuara ngitung mata angin cara janiné. Apa buin ada kompas, ada kar utawi peta anggon uger mata angin. Éééh, nguda dadi mingungang kaja kelod suba nawang ulu tebén?” raos bapanné teges.
“Saja Pa, Mémé. Tekan tiangé mulih sujatinné lakar morahan yén kayang lulusé ené tiang payu ngantén ajak gélan tiangé Setyowati. Nanging ia sing nyak magama Hindu. Yén dadi cara Jawa, tiang ajakina milu gaman raganné. Yén sing kéto melahan pada tetep ngaba agamané soang-soang. Ibu lan bapakné setuju kéto. Cara janiné beneh masih kéto. Nanging tiang kari ngantiang pituduh lan papineh mémé lan bapané. Kénkén Bapa, Mé?”
“Badah…, né ja cai sajaan tusing nawang kaja kelod. Tusing ada wét buka kéto. Cai jumah muani padidi, yadiapin pada tetep tekén agamané padidi. Lantas kénkén tata upacara pawiwahané? Kénkén nerapang bebanten ardanaréswari ngajak anak ané tusing magama Hindu? Undang-undang RI No. 1 Tahun 1974 masih tusing matutang buka kéto. Apa buin yén kanti cai paid bangkung. Yén dadi melahan kelidin,” pasaut bapanné sengit.
“Nguda kéto Pa, tiang tusing lakar ngalahin sentanané jumah dini. Yadin kurenan tiangé malénan agama, kadén Tuhané ané kasembah masih patuh?” raosné Yan Sentana.
“Ooh, yén saja ia nganggap Tuhané patuh, nguda ia tusing nyak milu tekén cai? Yén cara i raga mara kéto. Ékam Évam Adwityam Brahman. Mawinan anaké luh ngantén nutug anaké muani, nganutin adat ka purusa. Apang sajaan masaanggama sekala lan niskala. Yén cara anaké malayar apang dadi aperahu nuju pulo harapan,” pitutur bapannē
“Mimiiih Wayan… Yan. Precuma cai masekolah tegeh-tegeh. Kadén mémé ja lakar sayan ngerti. Nyatané cai mula tusing nawang kaja kelod, apa buin kangin kauh,” kénten raos méménné nyelag. Wayan Sentana bengong, tumbén majogjag ngajak reramanné.(*bb/stbw)
Olih : Djelantik Santha


text:
PARIBASA BALI
sesimbingSesimbing (Sindiran)
Sesimbing punika kruna ( ucapan ) pepiring sane pades suksmanipun, mawinan sang kasimbing jengah wiadin sebet, riantuk ngrasa ring dewek katiben sesimbing. Sesimbing punika sering kaucapang ring arepan sang kesimbing, anggena kruna paimbang sane sada singid artinipun, indik kaanan, rupa kalih laksanan jadma, barang wiadin baburon.
Ring asapunapine, sesimbing punika ngangge kruna nungkalik, upami belog kaucapang belog, kual kaucapang jemet, msl.
Puniki wimba sesimbing :
1) Yadin amun apa ja tegeh pakeber bebudane, diulungne masih ke taine. Tegesipun : yadin amunapi luih kasukan wiadin kasubagian sane kamolihang olih jadmane, kasuen – suen sinah ipun pacang mawali nista malih.
2) Be di pangorengane baang ngeleb. Tegesipun : sakadi anak ngambil anak istri bajang, sampun ka keniang, rikala ipun lenge anake istri punika malaib.
3) Bas tegeh baan negak, dilabuhe baonge lung. Teges ipun : sakadi anake polih pangkat tegeh, raris nyeled pipis (korupsi), ipun katara raris kausanang makarya tur ipun salah mahukum.
4) Sadueg-dued semale makecos, pasti taen ulung; tegesipune : Asapunapi je ririh anake, pasti ipun taen iwang utawi salah.
Conto sasimbing sane mawangun tembang (Geguritan Sampik Ingtay):
1) Aduh beli to kenkenang, uh ban ento ene danda juang beli, sang ja nganggeh nyang adauh, ya I Babah nampi danda, ya I Nyonyah masasimbing saking saru, “Cangkeme tempuh timbungan, sikep galak desek pitik”.
2) Dadi beler tong nyak ngamah, jeneng jelma betek malu layah duri, amonto ya raris pesu, ka kantor padidian, bane keweh makita pacang mabanyu, yan majujuk meh katara, yan nyongkok awake pelih.
3) Yan beli kadi ring ayam, kalu bojog mati tegil, mua wanci tembuyukan, ikute regreg carungcung, pantes tongosang di teba, rebut muring, matane bengul pilaran.
Wewangsalan puniki kawangun antuk lengkara kalih palet utawi carik. Lengkara sane riinan sakadi "sampiran", indik daging kahiun sang ngucap, kewanten kantun makubda (ilid) suksmanipun. Lengkarane sane pungkuran punika daging sajati, sane nerangan suksmanipun tur mawirama kalih mapurwakanti (bersajak). Wenten taler sane nenten ngucapang lengkarane pungkuran, antuk kasengguh sami anake sampun ngerti ring suksmanipun. Ring asapunapine kawangun antuk lelampahan ring pawayangan. Ki Dalang ngawi satua bawak babaudan, nyimbingin sinalih tunggil sang nonton sane saud (iwang) laksananipun. Wenten taler sane mawangun gambar (karikatur).
Ring sor puniki wenten makudang-kudang wewangsalan luiripun :
- Asep menyan majagau, suksmanipun = nakep lenggar aji kau
- Ada tengeh masui kaput, suksmanipun = ada keneh mamunyi takut
- Bakat kocok misi isen, suksmanipun = awak bocok tuara ngasen
- Bangbang dadua ken ceburin, suksmanipun = bajang dadua ken anggurin
- Be lele mawadah kau, suksmanipun = suba jele mara tau
- Bedeg majemuh bangsing di banjar, suksmanipun = jegeg buin lemuh langsing lanjar
- Baju gadang potongan gantut, suksmanipun = tuyuh magadang tuara maan entut
- Buangit kali gangsa, suksmanipun = magae lengit ngamah gasa (kereng)
- Buah sabo mawadah klukuh, suksmanipun = awak bodo buin angkuh
- Cekcek poleng temisi bengil, suksmanipun = desek ngereng gisi nengil
- Clebingkah beten biu, suksmanipun = gumi linggah ajak liu
- Dagdag candung selem samah, suksmanipun = berag landung kereng ngamah
- Delemk sangut merdah tualen, suksmanipun = medem bangun ngamah dogen
- Dija kacang ditu komak, suksmanipun = dija pejang ditu jemak
- Eber-eber ilih, suksmanipun = bebeger baan nyilih
- Gamongan kladi jae, suksmanipun = omongan dadi gae
- Gedenan padange teken gondane, suksmanipun = gedenan tandange teken gobane
- Gonda godeg bakat kukur, suksmanipun = goba jegeg baan pupur
- Idup kedele mati kacang, suksmanipun = idup jele mati sayang
- Jempiit batan biu, suksmanipun = ngajengit ajaka liu
Inggih amunika dumun saking tiang indik weangsalan lan conto-contone.
Bebladbadan puniki kawangun antuk lengkara utawi kruna tigang palet. Krunane sane pinih riin apalet dados "giing" utawi "bantang", krunane sane kaping kalih apalet, "arti sujati (bebasanipun)", sakadi sampiran, sane ngawangun purwakanti (sajak), krunane sane kaping tiga "arti paribasa", wiadin suksmanipun, makadi :
- Giing (bantang) : majempong bebek,
- Arti sujati (bebasanipun) : jambul,
- Arti paribasa : ngambul.
Bebladbadan puniki masaih ring "wewangsalan", sakadi papiring indik kahanan kalih laksanan janma, ring asapunapine sada pedas suksmanipun. Kewanten yening anake mabladbadan, artinipun sane sujati nenten kaucapang, antuk kasengguh sami sampun uning ring artinipun.
Ring sor puniki wenten makudang-kudang conto bebladbadan , luiripine :
- Ketimun pait = paya, arti paribasane = semaya
- Wayang gadang = Kresna, arti paribasane = tresna
- Macarang Uga = sambilan, arti paribasane = masambilan
- Matabeng gelang = tutub, arti paribasane = tutugang
- Makunyit di alas = temu, arti paribasane = katemu
- Mabuaya di tegal = alu, arti paribasane = nglalu, kalu
- Mataluh nyuh = tombong, ati paribasane = sombong
- Jukut gedebong = ares, arti paribasane = ngeres-eresin
- Matiuk Jawa = belati, arti paribasane = ngulati
- Mabatis bebek = gempel, arti paribasane = ngempelin
- Base wayah = kakap, arti paribasane = gapgapan
- Mabuah jaka = beluluk, arti paribasane = nguluk-nguluk
- Mabuah wayah = jebug, arti paribasane = gedebug
- Mabuah kelor = klentang, arti paribasane = klentangin
- Mabubuh kladi = kulek, arti paribasane = elek
- Jaja uli magula = abug, arti paribasane = jebug
- Maboreh tangkah = buat, arti paribasane = kuat
- Mablakas peleng = timpas, arti paribasane = mimpas
- Mabaju tanpa lima = kutang, arti paribasane = kutang
- Beruk magantung = kakocor, arti paribasane = bocol
- Maabian Jawa = kebon, arti paribasane = ngebon
Inggih amunika dumun saking tiang indik bebladbadan.
Sasenggakan puniki sakadi palambang utawi sasimbing indik kahanan kalih polah janma sane kaimbangan ring kahanan kalih polah buron utawi barang, upami :
Wenten anak mawasta I Balag. Sabilang sangkep ring banjar ipun kiap, nguyuk-uyuk ngengkis raris pules. Indik I Balag puniki raris anggena sasenggakan ring banjaripune. Yen wenten murid kiap nguyuk ring sekolahan, raris kaucapang antuk timpalipune sakadi I Balag. Yening murid punika kalih I Balag miragi dewekipune kaanggen sasenggakan, janten ipun jengah wiadin sebet kabinjulin.
Sasenggakan puniki taler sakadi sesonggan, kewanten binanipun sasenggakan puniki satata kariinin antuk kruna "Buka", tur wenten sane sakadi sampiran ipun. Lengkarane sane riinan dados giing (sampiran), sane apalet pungkuran dados katerangan polah wiadin kahanan, raris kalanturang antuk suksemanipun. Ring asapunipune nenten perlu malih dagingin suksemanipun, antuk sampun terang artinipun. Puniki wenten makudang-kudang imba utawi conto sasenggakan luiripun :
- Buka bantene, masorohan; suksemanipun : sakadi anake sane madue perusahaan, wantah ngutamayang panyamaanipune kewanten makarya irika.
- Buka bangken gajahe, joh-joh mabo; suksemanipu : sakadi anake sane mapangkat ageng utawi anak sane sugih, yening katiben antuk sengkala, ortinipune maideh-idehan rauh ka jaba kuta.
- Buka batun buluane, nglintik tuah abesik; suksemanipun : kaucapang ring anake sane nenten madue nyama wiadin timpal, wantah ipun padidian.
- Buka be banone, dawanan bungut; suksemanipun : sakadi anake sane demen nuturang wiadin ngraosang omong timpal ring anak lian.
- Buka benange, kadung suba macelebang; suksemanipun : sakadi anake sane kadung ngambil pakaryan, nyalah-nyalah yening ipun makarya nenten jantos puput.
sesawanganSesawangan (Perumpamaan)
Sesawangan lingganipun sawang mateges mirib, polih pangiring an, lan kadwipurwayang dados sesawangan. Sesawangan tegesipun punapa punapi sane kacingak raris kalawatang ring jeroning kayun, mirib sakadi solah kalih kahanan jadma.
Upami : bangkiangne acekel gonda layu, artinipun anak luh sane bangkiangne langsing.
Wimba/conto :
1) Paliatne kadi tatit. Tegesipun : cingakan utawi sledetan anak luh sane galak.
2) Kukune kadi manik banyu. Tegesipun : kukune sane putih tur nyalang.
3) Alisne madon intaran. Tegesipun : alisne sane sakadi don intaran.
4) Susune nyangkih kadi nyuh gadinge kembar.
5) Gobane kadi tunjung tanpa warih. Tegesipun : layu dudus.
6) Betekan batisne meling padi.
7) Muane kadi umah nyawan.
8) Isitne ngembang rijasa
9) Jrijine kadi pusuh bakung.
10) Muane burik kadi tain sampine ujanan.
11) Tayungane kadi busunge amputang.
12) Kenehne dekdek lidek kadi gedahe pantigang.
Sawangan = iribang buka..........; masawang kuning = mirib sada kuning agigis. Sesawangan puniki ketahipun ngangge kruna : buka, kadi, tan pendah kadi, waluya kadi, luir, alah, amunan. Sesawangan puniki ring Bahasa Indonesia pateh sekadi perumpamaan. Ring Geguritan Megantaka wenten mungguh :
Pupuh Pangkur
- Pamargine malonlonan,
nolih kori rakane jua kaesti,
rasanya teka manutug,
nyaup nyangkol ngarasaras,
angin alon mamuat bon bungane arum,
enjunge nyukur katinggalan,
masawang bale kaaksi.
- Maabah-abah sarwa endah,
malalangse ombake nene titir,
lumute kasampeh liu,
masawang tikeh makebat,
tur makasur bulung-bulunge ne anyud,
kaange ne pacurenggah,
masawang togog di samping.
- Buka bulane kalemahan, suksmanipun : kembang lemlenm.
- Kadi tunjung tan pawarih, suksmanipun : layu dudus.
- Luir nyuh gading kembar, suksmanipun : susune sane nyangkil putih gading.
- Kaya taru ragas tinibeng wresti; taru ragas = kayu ligir, tinibeng wresti = tepen ujan; suksmanipun : sakadi anake kendel polih kasadian.
- Kadi sulur tempuh angin; sulur = entikan bun; sesawangan bangkiang sane lemuh magelohan.
- "Buka slokane, adeng buin sepita, suksmanipun : kaucapang ring anake sane kalintang plapan (tangar) ngraos lan melaksana.
- "Buka slokan gumine, nundunin macan turu, suksmanipun : sakadi anake sane nantangin musuh sane sampun nengil.
- "Skadi slokan jagate, sukeh anake ngebatang banjar, suksmanipun : wiakti sukeh pisan anake dados klian jaga ngladenin anak akeh (rakyat).
- Buka slokane, aji keteng mudah, aji dadua mael, suksmanipun : kaucapang ring anake sane neten uning ngajinin pitresnan kalih paweweh anak lianan (timpal).
- Buka sloka, ajum-ajuman puuh, sangkure masih ia, suksmanipune : sakadi anake sane beog ajum, pamuput ipun pacang pocol wiadin sengkala.
- Buka slokane, apa ane pamula, keto ane kapupu, sulsmanipun : napi sane kakaryanin, sapunika taelr pikolehipun; yening melaksana kaon, sinah sengkala sane jagi kapanggih.
- Buka sloka, bani mabak jepun, eda takut kena getahne, suksmanipun : yening purun ngambil pakaryan sane ageng tur abot, sampunang ajerih pacang manggihin pakeweh utawi kabean ageng.
- Buka slokane, bantang busuk badingang, apa tuara misi, suksmanipun : kiwangane san elintang, yening mangkin malih medalang wiadin raosang, janten ngakehang kanten kaiwangan ipun.
Sesonggan puniki sakadi pelambang kahanan kalih polah jadma, sane kaimbangang ring kahanan kalih polah barang wiadin buron. Umpami : "bedug pengorengan". Pengorengan punika wantah wangun utawi kawentenan ipun sakadi punika bedug, meweh antuk ngelegang mangda asah (lurus / datar). Dados ipun suksmannyane : kaucapang ring anak sane kalintang bengkung tur sigug, nenten dados ajahin.
Ring sor puniki wenten conto sesonggan, luir ipun :
- Taluh apit batu. Suksmannyane : kaucapang ring anake sane magenah ring genahe sane sukil/keweh, singsal agulikan pacang nemu baya.
- Abias pasih. Suksmannyane : nenten keni utawi nenten sida antuk ngawilangin katahipun biase ring pasih.
- Blakas mangan di pisaga. Suksmannyane : sakadi anake maduwe painak muani siteng tur anteng, sakewanten ipun magenah ring pisaga.
- Ngentungan uyah ke pasih. Suksmannyane : kaucapang ring anake sane mapi-mapi ngicenin barang utawi artha ring anak sane sampun sugih.
- Kuluk ngongkong tuara ngutgut. Suksmannyane : kaucapang ring anake sane sida mawicara manten (ngomong saja), nanging nenten wenten pakaryanne utawi tindakanne.
- Ngajahin bebek ngelangi. Suksmannyane : kaucapang ring anake sane mapi-mapi ngajahin anak sane sampun wikan utawi duweg.
- Ngrebutin balung tan paisi. Suksmannyane : ngrebutin brang nenten wenten isine utawi barang sane nenten malih maguna.
- Buka gowake ngadanin ibane. Suksmannyane : kaucapang ring anake sane sombong, nyapa kadi aku.
- Liep-liep lipi gadang. Suksmannyane : kaucapang ring anake sane ring pangarepne jemet pisan, sakewanten sujatinne ipun anak sane nenten becik/jahat.
- Kutal-kutil ikut celeng. Suksmannyane : kaucapang ring pakaryan sane rasane aluh, sakewanten sujatine nak meweh yen kalaksanayang.
Apake.....
- Apake anak cerik matapel?
- Anak satak maka satak matlusuk?
- Anak satak makasatak maudeng putih?
- Apa anak cerik maid cacing?
- Apa anak cerik maid enceh?
- Apa anak bongkok kereng nyuun?
- Anak cerik pantigang ngurek gumi?
- Ane kajeps idup, ane nyepes mati?
- Ane negen nongos, Ane kategen majalan?
- Ane tegeh dugdugin, ane endep juangin?
- Apa cekuk kajengitin?
- Apa cekuk baong godot basangne pesu gending?
- Apa bale gede matampul abesik?
- Base alukun ulung seka bidang?
- Apa don ne amun pedang, buahne amun guungan?
- Apa don ne srining-srining buahne amun gong?
- Apa don ne amun tutup, buahne amun sirah?
- Apa don ne utusan, buahne aturan?
- Apa don ne amun tlapak lima, buahne amun sigi?
- Apa di cerikne mapusung, di kelihne magambahan?
Pasaur / arti:
- Blauk
- Iga-iga
- Bungan ambengan
- Jaum misi benang
- Caratn
- Sendi
- Gangsing
- Pagehan
- Pancoran
- Neraca
- Caratan
- Rebab
- Pajeng
- Pusuh biu
- Punyan ental
- Punyan jempinis
- Waluh
- Punyan ental
- Base
- Padi
Cecangkriman :
- Bapa Pucung,
Indeng-indeng di alas gunung,
Panake koryak-koryak,
Di kayune ya padingkrik,
Basang pelung,
Tendase majajambulan.
- Berag landung,
Ngelah panak cenik liu,
Memene slelegang,
Panak ne jekjek enjekin,
Menek tuun,
Mememne gelut gisiang.
- Jalan buntu,
Tan masepak nolor terus,
Nyen makeneh mentas,
Apang elahang agigis,
Musti blenggu,
Majalan ditu magaang.
- Ia majujuk,
Katumbak enu majujuk,
Ane numbak ebah,
Laut ngandang ngulintik,
Bes kadurus,
Pangencele mametelang.
- Kaki Pucung,
Awak bunter maretungtung,
Basange anginan,
Sing paek ye ninjakin,
Uber kepung,
I kaki incang-incangang.
Indayang rereh napi jawaban ne?
PEPARIKAN
Peparikan puniki taler sakadi sasimbing indik kahanan kalih polah janma, kawangun antuk lengkara petang carik dados apada (satu bait). Lengkarane sane riinan kalih carik dados "sampiran", lengkarane pungkuran sane kalih carik dados arti sejatine, saha mawirama purwakanti, (a-b, a-b). Purwakanti punika wenten tatiga, luiripun: Purwakanti sastra, Purwakanti basa, Purwakanti suara, sakadi:
- Purwakanti
sastra
Doyan liang ngandong kanji (a)
depang tiang ngaba pitu (b)
yan tiang ngelong janji (a)
apang tiang kena tantu. (b)
Aksara "ji" ring kruna "kanji", makanti ring "ji" ring kuna "janji".
Aksara "tu" ring kruna "pitu", makanti ring "tu" ring kruna "tantu".
- Purwakanti
basa
Meli gabus duang kranjang
lamben bodag sing ngenyakin
yadin bagus mata kranjang
enyen kodag mangenyakin.
Mata "kranjang" makanti ring kruna duang "kranjang".
kodag "ngenyakin" makan ti ring kruna sing "ngenyakin".
- Purwakanti
suara
Dengdenge kurma lua
jaene ditu plapahin
adeng-adeng magama tua
gaene malu plajahin.
Suara "a" ring kruna "tua", mapurwakanti ring "a" ring kruna "lua"
suara "in" ring kruna "plajahin", mapurwakanti ring "in" ring kruna "plajahin".
Inggih amunika dumun. Ring conto-conto peparikan Nyane
Sesonggan puniki sakadi pelambang kahanan kalih polah jadma, sane kaimbangang ring kahanan kalih polah barang wiadin buron. Umpami : "bedug pengorengan". Pengorengan punika wantah wangun utawi kawentenan ipun sakadi punika bedug, meweh antuk ngelegang mangda asah (lurus / datar). Dados ipun suksmannyane : kaucapang ring anak sane kalintang bengkung tur sigug, nenten dados ajahin.
Ring sor puniki wenten conto sesonggan, luir ipun :
- Taluh apit batu. Suksmannyane : kaucapang ring anake sane magenah ring genahe sane sukil/keweh, singsal agulikan pacang nemu baya.
- Abias pasih. Suksmannyane : nenten keni utawi nenten sida antuk ngawilangin katahipun biase ring pasih.
- Blakas mangan di pisaga. Suksmannyane : sakadi anake maduwe painak muani siteng tur anteng, sakewanten ipun magenah ring pisaga.
- Ngentungan uyah ke pasih. Suksmannyane : kaucapang ring anake sane mapi-mapi ngicenin barang utawi artha ring anak sane sampun sugih.
- Kuluk ngongkong tuara ngutgut. Suksmannyane : kaucapang ring anake sane sida mawicara manten (ngomong saja), nanging nenten wenten pakaryanne utawi tindakanne.
- Ngajahin bebek ngelangi. Suksmannyane : kaucapang ring anake sane mapi-mapi ngajahin anak sane sampun wikan utawi duweg.
- Ngrebutin balung tan paisi. Suksmannyane : ngrebutin brang nenten wenten isine utawi barang sane nenten malih maguna.
- Buka gowake ngadanin ibane. Suksmannyane : kaucapang ring anake sane sombong, nyapa kadi aku.
- Liep-liep lipi gadang. Suksmannyane : kaucapang ring anake sane ring pangarepne jemet pisan, sakewanten sujatinne ipun anak sane nenten becik/jahat.
- Kutal-kutil ikut celeng. Suksmannyane : kaucapang ring pakaryan sane rasane aluh, sakewanten sujatine nak meweh yen kalaksanayang.
cecangkitanCecangkitan
Cecangkitan punika sinalih tunggil basita paribasa sane sampun ketah ring deasa pakraman. Cecangkitan kruna lingganipun “cangkit” polih pangiring “an” dados “cangkitan” raris kadwipurwayang dados “cecangkitan”. Cecangkitan marupa lengkara sane ngintar artin ipun. Lumrah kanggen ri kala magegonjakan marupa lengkara sane ngintar arti ipun. Lumrah kanggen ri kala magegonjakan ring paguyuban. Ring asapunapine kanggen melog – melog timpal.
Sajeroning pupuh Durma ring ajeng I Sampik keni kecangkit olih Ni Nyonyah antuk tambetnyane utawi belog nyane nampenin janji. Ni Nyonyah majanji dasa dina, sakewanten kaucapang ping tiga. I Babah Sampik nampenin malih tigang dasa dina. Sakadi sane kasinahang sajeroning pupuh Durma ring sor.
Ne dewasane jalanin beli luas
Elingang sampunang lali
Telung pitu nemnem patpat
Dadua kutus dina melah
Yening kasep beli nampi
Janten anak lian
Elingang sampunang lali
Ring sor puniki makudang – kudang lengkara cecangkitan :
1) Dugas gumine trak , tain cicing dendeng goreng jaen.
a) Daging kayun sang mabaos : be dendeng goreng sinah jaen.
b) Penampen sang sane mirengang : katarka utawi kadena tain cicing sane madendeng raris goreng, punika sinah nenten ja jaen.
2) Sawireh tongose ene paek teken pura, padange tusing dadi arit.
a) Kayun sang mabaos: padange sampun janten nenten dados anggen arit.
b) Sane nampenin : katarka padange sane mentik paek utawi tampek pura neneten ja dados arit utawi rereh.
3) Anake kone i maluan, suba bajang enu masi manyonyo.
a) Maarti saking wau lekad kantos bajang maka sami madue nyonyo.
b) Maarti kantos sampun bajang kari ngidih yeh nyonyo teken memene utawi manyonyo teken memene.
4) Anake negen tumbak tusing dadi.
a) Yening anake rikala negen napi-napi raris tumbak, janten nenten dados.
b) Kewanten yening anak makta tumbak tegena punika dados
5) Rumus hitungane makejang sukeh, nanging jalanne makejang tawang.
a) Yening rumus hitungane wiakti tan kauningin, kewanten jalanne (rurunge) sami kauningin.
b) yening jalan hitungane nenten kauningin.
6) Yen tiang nulisne bani, nanging macane suba takutin.
a) Maca tulisane nenten bani.
b) Takut sareng macan.
7) Anake di badung, nyaring daluman cawetne angona.
a) Cawet kaanggen nyaring daluman
b) Nyaring daluman mapangangge cawet.
8) Lamun payu motonan, beli nyelingin
a) Nyelengin = lakar maan celeng
b) Nyelengin = ningalin sambilang nyeleng.
9) Yang nguangun arja, tiang ngaluhin
a) Dadi galuh
b) Ngaluhin + juru aluh (nongos).
Cecangkitan miwah raos ngempelin punika pateh santukan sami sane madue arti kekalih, sane prasida kanggen nguluk – uluk timpal sajeroning mabebaosan utawi magegonjakan.
SLOKASloka (Bidal)
Ring Basa Indonesia sloka kabaos bidal. Sloka masaih ring sesonggan, kewanten kantun singid/ilid tegesipun. Binanipun ring sesonggan, sloka puniki ngangge lengkara “Buka slokane, …”.
Upami : buka slokane ajum – ajum puuh sangkure masih ipun. Tetuekipun kadi anak sane seneng belog ajum, pamuputne ipun sane pocol wiadin nemu baya.
Wimba/conto :
1) Buka slokane, musuh wenang apus. Suksmanipun : satrune sane pacang nyengkalen ragane, dados linyokin mangda ragane rahayu.
2) Buka slokane, taru tan luputing angin. Suksmanipun : sakancaning maurip tan luput pacang manggih sungkan.
3) Buka slokane, pegat batu tusing dadi atepang. Artinipun : sakadi anake sane pegat manyama wiadin makakasihan, sane tan dados malih pakaryanin.
4) Buka slokane, juru gambele pelih megambel. Suksmanipun : yening i pangayah iwang makarya, sinah juru oneke sane iwang ngonekang.
5) Buka slokane, awak baduda makeneh madain garuda. Artinipun : sakadi anake tiwas, mamanah jaga nandingin anak sugih.
6) Buka slokane, adeng buin sepita. Suksmanipun : kaucapang ring anake sane kalintang plapan (tangar) ngraos lan melaksana.
7) Buka slokan gumine, nundunin macan medem, suksmanipun : sakadi anake sane nantangin musuh sane sampun nengil.
8) Skadi slokan jagate, sukeh anake ngebatang banjar, suksmanipun : wiakti sukeh pisan anake dados klian jaga ngladenin anak akeh (rakyat).
9) Buka slokane, aji keteng mudah, aji dadua mael, suksmanipun : kaucapang ring anake sane neten uning ngajinin pitresnan kalih paweweh anak lianan (timpal).
10) Buka slokane, apa ane pamula, keto ane kapupu, sulsmanipun : napi sane kakaryanin, sapunika taelr pikolehipun; yening melaksana kaon, sinah sengkala sane jagi kapanggih.
11) Buka sloka, bani mabak jepun, eda takut kena getahne, suksmanipun : yening purun ngambil pakaryan sane ageng tur abot, sampunang ajerih pacang manggihin pakeweh utawi kabean ageng.
12) Buka slokane, bantang busuk badingang, apa tuara misi, suksmanipun : kiwangane san elintang, yening mangkin malih medalang wiadin raosang, janten ngakehang kanten kaiwangan ipun.
SUMBER 1: http://nyomanadnyana.blogspot.com/2012/07/paribasa-bali_05.html
SUMBER 2:http://ngiringmabasabali.wordpress.com/category/paribasa-bali/
Mengenal dasar-dasar hari suci
Setiap agama memiliki hari suci. Hari suci mempunyai arti khusus dan istimewa bagi umatnya. Begitu juga umat hindu yakin bahwa setiap hari suci adalah hari yang baik untuk melakukan kegiatan dan upacara keagamaan (yadnya). Hari yang memiliki pengaruh baik atau positif sehingga upacaa akan berlangsung baik sesuai dengan harapan.Hari suci adalah hari yang diistimewakan dan disucikan oleh umat hindu. Hari suci disebut juga hari raya atau rerahinan. Hari suci sebagai hari istimewa, biasanya dipilih oleh umat untuk melaksanakan bhakti kepada Ida Sang Hyang Widi dan manifestasi-Nya. Selain untuk melaksanakan kegiaan upacara keagamaan pada hari suci juga dipakai sebagai saat yang baik untuk bertemu dan berkumpul dengan keluarga. Hari suci agama hindu diyakini sebagai hari yang baik sehingga dirayakan sesuai dengan ketentuan yang berlaku. Perhitungan baik buruknya hari disebut wariga. Wariga artinya jalan menuju yang mulia. Didalam wariga akan dapat dipelajari hal-hal seperti : wewaran, wuku, sasih dan penanggal Panglong.
Hari baik dan bulan baik diyakini akan mempengaruhi kegiatan keagamaan yang dilaksanakan oleh umat. Maka setiap umat berusaha untuk megetahui dan memahami hari dan bulan baik kita harus memahami dan mengetahui wewaran, wuku dan sasih.
Wewaran.
Wewaran dipakai sebagai pedoman menentukan hari baik dan hari buruk untuk melakukan kegiatan upacara yadnya. Wewaran ada sepuluh (10 ) yaitu
Ekawara = luang
Dwi wara = menga, pepet
Tri wara = Pasah, beteng, kajeng
Catur wara = sri, laba, jaya, menala
Panca wara = umanis, paing, pon, wage, kliwon
Sad wara = tungleh, aryang, urukung, paniron, was, maulu
Sapta wara = redite, soma, anggara, buda, wrespati, sukra, saniscara
Asta wara = sri, indra, guru, yama, ludra, brahma, kala, uma
Sanga wara = dangu, jangur, gigis, nohan, ogan, erangan, urungan, tulus, dadi
Dasa wara = pandita, pati, suka, duka, sri, manuh, manusa, raja, dewa, raksasa.
Wuku.
Wuku artinya ruas. Wuku lamanya tujuh hari, dimulai dari hari minggu (redite) dan berakhir pada hari sabtu (saniscara). Wuku memegang peranan penting yang menentukan hari suci atau rerainan. Wuku ada 30 (tiga puluh), yakni sinta, landep, ukir, kulantir, tolu, gumbreg, wariga, warigadean, julungwangi, sungsang, dungulan, kuningan, langkir, medangsia, pujut, pahang, krulut, merakih, tambir, medangkungan, matal, uye, menail, perangbakat, bala, ugu, wayang, klawu, dukut, watugunung.
Satu wuku lamanya 7 hari atau satu minggu. Sehingga satu tahun wuku lamanya 7 x 30 = 210 hari, sama dengan tujuh bulan masehi, urutan wuku tidak boleh ditukar tempatnya.
Sasih.
Sasih artinya bulan. Sasih disebut juga masa. Umur masing-masing sasih adalah 29 atau 30 hari. Tepatnya 29 hari, 12 jam, 49 menit dan 9 detik. Sehingga satu tahun adalah 354 1/3 hari. Ini disebut perhitungan tahun saka. Satu tahun terdiri dari dua belas (12) sasih. Sasih dapat dipakai untuk pedoman menentukan keadaan iklim yang terjadi pada waktu itu. Misalnya sasih kedasa sampai dengan sasih ketiga adalah musim panas sedangkan pada sasih kapat sampai dengan sasih kesanga adalah musim hujan.
Nama-nama sasih, bulan masehi dan bulan saka
Untuk memudahkan mengingat nama sasih dan nama bulan masehi dapat dipakai pedoman angka-angka pada jarum jam. Caranya dengan melihat angka pada dua sisi jam yang lurus misalnya angka 12 pada sisi atas jam akan lurus dengan angka 6 pada sisi bawah, maka bila angka 12 adalah sasih maka angka 6 adalah bulan masehi. Sehingga angka 12 adalah sasih sada dan angka 6 adalah bulan juni kalau dibalik angka 12 adalah bulan masehi maka angka 6 adalah sasih kenem. Begitu seterusnya sehingga kalian mudah untuk mengingatnya.
Penangggal panglong.
Penanggal dan panglong juga dipakai untuk menentukan bulan baik untuk melakukan kegiatan keagamaan. Penanggal adalah hari-hari setelah tilem. Hari pertama setelah tilem disebut penanggal apisan, hari kedua penanggal kalih dan seterusnya sampai penanggal ping pat belas disebut purwani. Purwani yaitu sehari sebelum purnama. Pada penanggal ping molas atau lima belas (15) disebut purnama.
Panglong adalah hari-hari setelah purnama. Hari pertama setelah purnama disebut panglong apisan begitu seterusnya sampai pada panglong ping pat belas disebut purwani. Purwani sehari sebelum tilem. Panglong ping limolas atau lima belas (15) disebut Tilem
Siapa yang sujud dan bakti pada-Ku dengan persembahan setangkai daun,sekuntum bunga,sebiji buah-buahan atau seteguk air, aku terima sebagai bakti persembahan dari orang-orang yang berhati suci.Bh.G.IX.26
Purnama adalah saat bulan bulat dan terang benderang. Tilem adalah bulan mati saat gelap karena bulan tidak tampak. Dari purnama mencari tilem lamanya lima belas hari, dari tilem mencari purnama juga lamanya lima belas hari. Purnama disebutkan sebagai hari beryoganya Sang Hyang Wulan atau Sang Hyang Candra sedangkan tilem adalah hari beryoganya Sang Hyang Surya. Purnama dan tilem adalah hari suci atau rerainan yang harus dimanfaatkan oleh umat untuk melakukan penyucian diri dengan menghaturkan wangi-wangian, canang dan sembahyang memuja para dewa. Purnama dan tilem juga dipakai sebagai hari baik untuk melaksanakan kegiatan keagamaan.


text:
Penduduk pendatang utawi krama tamiu setata dados orti riusan balik Lebaran. Kerananyané, rikala pemudik balik malih ke Bali, ipun nénten je rauh padidian. Sampun dados kelaziman , ipun rauh antuk nyarengang semeton utawi keluarganyané ke Bali antuk ngerereh karya. Sayangnyané, nénten sami sané rauh punika medué kartu idéntitas sané manut aturan. Sané lewih tawah, ipun prasida lolos secara élah kantos ngeranjing ke umah penduduk, utamané rumah-rumah kos. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Werespati, 28 Juli 2016
Darmayasa, Bubunan
Minabang panuréksan ring pelabuhan minekadi Gilimanuk ,Padangbai lan Benoa kirang ketat olih petugas mawinan sida lolos. Penertiban olih pihak terkait wajib kelaksanayang mangda sida kamolihang tertib administrasi. Penertiban puniki patut kemargiang saking aparat pinih sor inggih punika lingkungan lan desa, asapunika taler sané pinih penting nyarengang sané medué umah kos.
Gung Surya, Lovina
Patut kaselehin olih petugas napi mawinan ipun antuk élah prasida lolos. Mawinan sané medué umah kos mangda sareng nguratiang sampunang kantos nerima penduduk pendatang tan makta idéntitas diri. Indik puniki gelis kelaporang ke minekadi Kelian Lingkungan utawi kelian dusun genah umah kos inucap.
Tanaya, Kampung Tinggi
Wantah sampun tradisi penduduk pendatang nyabran usan Lebaran pacang akéh rauh ke Bali, indik punika tan sida ketambengin. Kémahon kajejehin riantukan Bali sampun kosek pisan napi malih pinaka daérah tujuan dunia, sinah pacang ngametuang parindikan anyar kapungkurnyané. Nika mawinan patut sang ngamel jagat ring Bali mikayunin indik aturan majeng sané rauh ke Bali.
Nengah Sudix, Seririt
Aparat ring pintu ngeranjing sekadi pelabuhan mangda sané yakti-yakti medué mental kuat lan rasa tanggung jawab majeng jagat Bali puniki. Mangda sampunang petugas punika kayun nampi sogok olih para penduduk pendatang lan sida ngelolosang ngeranjing ke Bali. Riantukan Bali puniki sampun sayan-sayan abot pisan.
Aji Bima, Banjar
Sané nuénang umah kos patut ngamiletin aturan sané wénten, rikala ipun nerima penduduk pendatang. Sané nuénang kos mangda taler makélingin majeng duktang mangda kayun melapor majeng lingkungan ring dije ipun magenah. Tiosan punika patut taler kauningin tujuan krama tamiu punika.(ama)